open-index/open-wikipedia-markdown huggingface dataset:
വേട്ടാളൻ

കടന്നൽ വർഗത്തിൽപ്പെട്ട വെസ്പിഡേ കുടുംബത്തിലെ ഒരു ഉപ കുടുംബം ആണ് വേട്ടാളന്മാരുടേത്. ഇപ്പോൾ ഏതാണ്ട് 200 ഓളം ജെനുസിൽ പെട്ട വേട്ടാളന്മാരെ തിരിച്ചറിഞ്ഞിട്ടുണ്ട്, ഇതിൽ തന്നെ 3200 ഉപവർഗങ്ങൾ വരും. വേട്ടയാടി ഇരകളെ പിടിക്കുന്നതിനാലാവണം വേട്ടാളൻ എന്ന് വിളിക്കുന്നത്. സ്വന്തം ഭാരത്തെക്കാൾ കൂടുതൽ ഭാരം ഇവക്ക് എടുത്ത് പറക്കാൻ കഴിയും. മണ്ണും വെള്ളവും ഉപയോഗിച്ച് കൂടുണ്ടാക്കുന്നവരും ഉണങ്ങിയ മരത്തിൽ കൂടുണ്ടാക്കുന്നവരും ഉണ്ട്. ചിലന്തികളെയും പച്ചതുള്ളനെയും എടുത്ത് പറക്കുന്നത് കാണാം.

## ചിത്ര സഞ്ചയം

Image:Eumenide.jpg|*[[Ancistrocerus]]* sp.
File:Eumenide Nestbau.jpg
Image:Eumenes pomiformis01.jpg|*[[Eumenes pomiformis]]*
File:Potter wasp mud cage.jpg|thumb|വേട്ടാളൻ കൂട്
Image:Wasp August 2007-3.jpg|*Euodynerus* sp.
Image:Potterwasp.JPG|Potter wasp nectaring
Image:Potter wasp 20100722.jpg|***Ancistrocerus'' Species***


## References

*
*Carpenter, J. M. & B. R. Garcete-Barrett. 2003. A key to the neotropical genera of Eumeninae (Hymenoptera: Vespidae). Boletín del Museo Nacional de Historia Natural del Paraguay 14: 52–73.
*Giordani Soika, 1989. Terzo contributo alla conoscenza degli eumenidi afrotropicali (Hymenoptera). Societa Veneziana di Scienze Naturali Lavori 14(1) 1989: 19–68.
*Giordani Soika, A. 1992. Di alcuni eumenidi nuovi o poco noti (Hymenoptera Vespoidea). Societá Veneziana di Scienze Naturali Lavori 17 1992: 41–68.
*Giordani Soika, A. 1993. Di alcuni nuovi eumenidi della regione orientale (Hym. Vespoidea). Bollettino del Museo Civico di Storia Naturale di Venezia 42, 30 giugno 1991(1993): 151–163.
*Gusenleitner. 1992. Zwei neue Eumeniden-Gattungen und -Arten aus Madagaskar (Vespoidea, Hymenoptera). Linzer Biologische Beiträge 24(1) 1992: 91–96.
*CSIRO Entomology Division. 1991. The Insects of Australia: a textbook for Students and Research. 2nd Edition. Melbourne University Press and Cornell University Press. 1137 pp.

വർഗ്ഗം:ഷഡ്‌പദങ്ങൾ
വർഗ്ഗം:ഹൈമനോപ്റ്റെറ
വർഗ്ഗം:കടന്നലുകൾ
കലാമണ്ഡലം ശിവൻ നമ്പൂതിരി

ഒരു പ്രമുഖ കൂടിയാട്ടം കലാകാരനാണ് **കലാമണ്ഡലം ശിവൻ നമ്പൂതിരി**. കൂടിയാട്ടത്തെ ജനപ്രിയമാക്കുന്നതിൽ പ്രധാന പങ്ക് വഹിച്ചു. നങ്ങ്യാർകൂത്ത് പഠിപ്പിക്കുകയും അവതരിപ്പിക്കുകയും ചെയ്യാറുണ്ട്. പത്മശ്രീ അടക്കമുള്ള പുരസ്കാരങ്ങൾ നേടിയിട്ടുണ്ട്

## ജീവിതരേഖ
പാലക്കാട് ജില്ലയിലെ കൊടുവായൂർ ഗ്രാമപഞ്ചായത്തിൽ ജനിച്ചു. പൈങ്കുളം രാമചാക്യാരുടെ ശിഷ്യനാണ്. പദ്മശ്രീ മാണി മാധവ ചാക്യാരുടെയും ശിഷ്യത്വം ഉണ്ട്. കൂടിയാട്ടക്കാർ കഥകളി കാണരുതെന്ന വിലക്കിനെ മറികടന്ന് കഥകളിയും പഠിച്ചു. അമ്മന്നൂർ മാധവചാക്യാർ ഒപ്പം അഭിനയിച്ചിട്ടുണ്ട്. കളിയച്ഛൻ എന്ന സിനിമയിലും അഭിനയിച്ചു. 
## പുരസ്കാരങ്ങൾ
*പത്മശ്രീ 
*പ്രഥമ മൃണാളിനിസാരാഭായ് പുരസ്‌കാരം
*ഗുരുവായൂരപ്പൻ സമ്മാനം
## അവലംബം

## പുറം കണ്ണികൾ
* 
* 
* 
* 
* 
* 

വർഗ്ഗം:കൂടിയാട്ട കലാകാരന്മാർ
വർഗ്ഗം:പത്മശ്രീ പുരസ്കാരം ലഭിച്ച മലയാളികൾ
വർഗ്ഗം:1950-ൽ ജനിച്ചവർ
അരിസ്റ്റോട്ടിൽസ് മാസ്റ്റർപീസ്

ലൈംഗികതയെയും പ്രസവത്തെയും കുറിച്ച് പതിനേഴാം നൂറ്റാണ്ടിൽ രചിക്കപ്പെട്ട ഒരു ഗ്രന്ഥമാണ് ***അരിസ്റ്റോട്ടിൽസ് മാസ്റ്റർപീസ്*** (***Aristotle's Masterpiece***). 1684-ലാണ് ഗ്രന്ഥം ആദ്യമായി പുറത്തിറങ്ങിയത്. അജ്ഞാതനായ എഴുത്തുകാരൻ അരിസ്റ്റോട്ടിൽ എന്ന പേരിലാണ് രചന നടത്തിയത്. ഗ്രന്ഥം ബ്രിട്ടീഷ് സർക്കാർ നിരോധിച്ചിരുന്നു.

മധ്യവയസ്‌കരുടെയും നവദമ്പതിമാരുടെയും ലൈംഗികപ്രശ്‌നങ്ങളെ ആഴത്തിൽ വിശകലനവിധേയമാക്കുന്ന പുസ്തകമാണിത്.

## അവലംബം

## പുറത്തേക്കുള്ള കണ്ണികൾ
* പുസ്തകം ഓൺലൈനിൽ
* പുസ്തകം പിഡിഎഫ്. ഫോർമാറ്റിൽ

വർഗ്ഗം:ഇംഗ്ലീഷ് ഗ്രന്ഥങ്ങൾ
വർഗ്ഗം:നിരോധിച്ച പ്രസിദ്ധീകരണങ്ങൾ
വർഗ്ഗം:അരിസ്റ്റോട്ടിൽ
സാൻക്വിങ് പർവ്വതം

ചൈനയിലെ ജാങ്ക്സി പ്രവിശ്യയിൽ സ്ഥിതിചെയ്യുന്ന താവോമതക്കാരുടെ ഒരു പരിശുദ്ധ പർവ്വതമാണ് **സാൻക്വിങ്ഷാൻ** അഥവാ **സാൻക്വിങ് പർവ്വതം**(ചൈനീസ്: 清山; ഇംഗ്ലീഷ്: **Mount Sanqing**). പരിശുദ്ധത്രയം എന്നാണ് സാൻക്വിങിന്റെ അർത്ഥം. യൂജിങ്, യുഷൂയി, യുഹുവ എന്നീ മൂന്നുമലകൾ സാൻക്വിങ്ഷാനിന്റെ ഭാഗമാണ്. ഇവയിൽ ഏറ്റവും ഉയരമുള്ളത് യൂജിങിനാണ്.

സാൻക്വിങ് പർവ്വതതിന് ലോക പൈതൃക പദവി ലഭിച്ചിട്ടുണ്ട്. 1000സ്പീഷീസ് സസ്യങ്ങളും, 800 സ്പീഷീസ് ജന്തുക്കളും ഇവിടെ കണ്ടുവരുന്നു.2200ച.കി.മീ യാണ് സാൻക്വിങ്ഷാനിന്റെ ആകെ വിസ്തീർണ്ണം. 2008-ലാണ് ഈ പ്രദേശത്തിന് യുനെസ്കോ യുടെ ലോകപൈതൃക പദവി ലഭിച്ചത്.

## അവലംബം
## പുറത്തേക്കുള്ള കണ്ണികൾ

വർഗ്ഗം:ചൈനയിലെ ലോകപൈതൃകകേന്ദ്രങ്ങൾ
വർഗ്ഗം:ചൈനയിലെ ദേശീയോദ്യാനങ്ങൾ
വർഗ്ഗം:ചൈനയിലെ പർവ്വതങ്ങൾ
കിറോബോ

ബഹിരാകാശയാത്രികനാകുന്ന പ്രഥമ ജാപ്പനിസ് യന്ത്രമനുഷ്യനാണ് **കിറോബോ**. ഇതിന് സംസാരശേഷിയുമുണ്ട്. ബഹിരാകാശയാത്രകളിൽ മനുഷ്യരെ സഹായിക്കുകയെന്ന ദൗത്യമാണ് കിറോബോയ്ക്ക്. ഇതിന് ഇണയായി മിറാറ്റ എന്ന ഇരട്ട യന്ത്രമനുഷ്യനെയും വികസിപ്പിച്ചിട്ടുണ്ട്. അന്താരാഷ്ട്ര ബഹിരാകാശ സ്റ്റേഷനിലുള്ള ജാപ്പനീസ് യാത്രികൻ കൊയ്ചി വകാചയുമായി കിറോബോ  ജാപ്പനീസ് ഭാഷയിൽ ആശയവിനിമയം നടത്തും.
## പേരിനു പിന്നിൽ
കിബോ എന്നാൽ ജാപ്പനീസ് ഭാഷയിൽ പ്രത്യാശ എന്നർത്ഥം. കിബോ, റോബോട്ട് എന്നീ പദങ്ങൾ ചേർത്താണ് സംസാരിക്കുന്ന പ്രഥമയന്ത്രമനുഷ്യന് 'കിറോബോ' എന്ന പേരു ശാസ്ത്രജ്ഞർ നൽകിയത്.
## പ്രത്യേകതകൾ
2.2 പൗണ്ട് ഭാരവും 13 ഇഞ്ച് മാത്രമാണ് കിറോബോ റോബോട്ടിന്റെ വലിപ്പം. ജാപ്പനീസ് ഭാഷയിൽ സംസാരിക്കാൻ കഴിയുന്ന കിറോബോ ബഹിരാകാശ സ്റ്റേഷനിലെ യന്ത്രങ്ങളും മനുഷ്യരും തമ്മിലുള്ള കണ്ണിയായി പ്രവർത്തിക്കും.  
## വികസനം
ടോക്യോ യൂണിവേഴ്സിറ്റിയിലെ അഡ്വാൻസ്ഡ് സയൻസ് ആൻഡ് ടെക്നോളജി റിസർച്ച് സെന്ററിലെ ഗവേഷകരാണ് ഇത് വികസിപ്പിച്ചെടുത്തത്. ടൊയോട്ടോ മോട്ടോർ കോർപ്പറേഷൻ, റോബോഗരാജ്, പി.ആർ കമ്പനിയായ ഡെന്റന്യ എന്നിവയും ഈ സംസാര റോട്ടോബ് പദ്ധതിയിൽ സഹകരിച്ചിട്ടുണ്ട്. 
## അവലംബം


വർഗ്ഗം:റോബോട്ടുകൾ
സാകർ ഖാൻ

ലഘുചിത്രം|സാകർ ഖാൻ
പ്രമുഖ രാജസ്ഥാനി നാടോടി കലാകാരനും ഖമൈച വാദകനുമാണ് **സാകർ ഖാൻ** (1938 - 10 ഓഗസ്റ്റ് 2013). പത്മശ്രീ പുരസ്കാരം ലഭിച്ചിട്ടുണ്ട്.
## ജീവിതരേഖ
രാജസ്ഥാനിലെ ഹമീര ഗ്രാമത്തിൽ ജനിച്ച സാകർ ഖാൻ മോങ്ണ്യാർ നാടോടി സംഗീത രംഗത്തെ മുതിർന്ന കലാകാരനാണ്. വിശ്രുത ഖമൈച കലാകാരനായ ചുനാർ ഖാന്റെ മകനാണ്.  യഹൂദി മെനൂഹിനൊപ്പവും ബീറ്റിൽസിലെ ജോർജ്ജ് ഹാരിസണൊപ്പവും സംഗീത പരിപാടികൾ അവതരിപ്പിച്ചിട്ടുണ്ട്. അമേരിക്ക, ഫ്രാൻസ്, ജപ്പാൻ, റഷ്യ തുടങ്ങി നിരവധി വിദേശ രാജ്യങ്ങളിൽ മോങ്ണ്യാർ നാടോടി സംഗീത അവതരണങ്ങളിൽ പങ്കെടുത്തു. 
സാകർ ഖാന്റെ ഭൈരവി, കല്യാൺ രാഗാവതരണങ്ങളുടെ റെക്കോർഡിംഗ്, അമേരിക്കയിലെ ദേശീയ മ്യൂസിയമായ  സ്മിത്ത്സോണിയൻ എത്ത്നോമ്യൂസിക്കോളജി ആർക്കൈവ്സിൽ സൂക്ഷിച്ചിട്ടുണ്ട്. 

സാകർ ഖാന്റെ മക്കളായ ഗേവാർ ഖാനും ദാരാ ഖാനും അറിയപ്പെടുന്ന ഖമൈച വാദകരാണ്.
## ആൽബം
*അറ്റ് ഹോം : സാകർ ഖാൻ
## പുരസ്കാരങ്ങൾ
*പത്മശ്രീ (2012)
*തുളസി സമ്മാൻ (1990)
*കേന്ദ്ര സംഗീത നാടക അക്കാദമി അവാർഡ്(1991)

## അവലംബം


വർഗ്ഗം:രാജസ്ഥാനിലെ നാടോടി സംഗീതജ്ഞർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഖമൈച വാദകർ
വർഗ്ഗം:മോങ്ണ്യാർ നാടോടി സംഗീതജ്ഞർ
നിസാമുദ്ദീൻ ദർഗ

സൂഫീവര്യനായ നിസാമുദീൻ ഔലിയ (1238-1325) യുടെ അന്ത്യവിശ്രമ സ്ഥലം. ഡൽഹിയിലെ നിസാമുദീൻ എന്ന സ്ഥലത്ത് സ്ഥിതി ചെയ്യുന്നു. എല്ലാ മതസ്ഥരും ഈ ദർഗ സന്ദർശികാറുണ്ട് . അമീർ ഖുസ്രോയുടെയും മുഗൾ രാജ്ഞി ജെഹൻ ആരാ ബീഗതിന്റെയും ഖബറിടങ്ങൾ ഇവിടെ ഉണ്ട് . പ്രശസ്തമായ ഡൽഹി നിസാമുദീൻ റെയിൽവേ സ്റ്റേഷന് അടുത്തായി സ്ഥിതി ചെയുന്നു. ഒരു വിനോദ സഞ്ചാര കേന്ദ്രം കൂടിയാണ് ഈ സ്ഥലം.

## അവലംബം

വർഗ്ഗം:ഡെൽഹിയിലെ ചരിത്രസ്മാരകങ്ങൾ
വർഗ്ഗം:ഡെൽഹിയിലെ കെട്ടിടങ്ങളും നിർമ്മിതികളും
വർഗ്ഗം:ഡെൽഹിയിലെ വിനോദസഞ്ചാരകേന്ദ്രങ്ങൾ
ഖമൈച

വില്ലുപയോഗിച്ചു വായിക്കുന്ന തന്ത്രി വാദ്യങ്ങളിൽ ഏറ്റവും പഴക്കമുള്ള ഒരു സംഗീത ഉപകരണമാണ് **ഖമൈച.** കമാൻച, ഖമാൻചെ എന്നൊക്ക അറിയപ്പെടുന്ന ഈ സംഗീത ഉപകരണത്തിന് പ്രാദേശിക വ്യതിയാനങ്ങളോടെയുള്ള രൂപങ്ങൾ ലോകമെമ്പാടും ഉപയോഗിച്ചു വരുന്നു. കാശ്മീരിൽ സാസ്-ഇ-കാശ്മീർ എന്നറിയപ്പെടുന്ന ഈ ഉപകരണത്തിന് മധ്യ പൂർവ്വ ദേശ സംഗീതോപകരണമായ റബാബിനോട് സാദൃശ്യമുണ്ട്.
## ഘടന
ആടിന്റെ തൊലിയുപയോഗിച്ചാണ് ഇതിന്റെ വൃത്താകൃതിയിലുള്ള ശബ്ദ പേടകം മൂടിയിരിക്കുന്നത്. സിൽക്കിലോ ലോഹത്തിലോ നിർമ്മിച്ച മൂന്നോ നാലോ കമ്പികളും പതിന്നാല് ലോഹ കമ്പികളും ഉണ്ടാകും. ഈ കമ്പികൾ വില്ലുപയോഗിച്ച് മീട്ടിയാണ് സംഗീതം പുറപ്പെടുവിക്കുന്നത്. രാജസ്ഥാനി നാടോടി സംഗീതത്തിലും മോങ്ണ്യാർ വിഭാഗത്തിലെ സൂഫി കലാകാരന്മാരുടെ സംഗീതത്തിലും ഇത് ധാരാളമായി ഉപയോഗിക്കുന്നു.

## പ്രസിദ്ധ കലാകാരന്മാർ
*ചുനാർ ഖാൻ
*സാകർ ഖാൻ
*ഗേവാർ ഖാൻ
*ദാരാ ഖാൻ
## അവലംബം


വർഗ്ഗം:തന്ത്രിവാദ്യങ്ങൾ
ജേസി

ഒരു മലയാളചലച്ചിത്രസംവിധായകനായിരുന്നു **ജേസി** (ഓഗസ്റ്റ് 17, 1936- ഏപ്രിൽ 10, 2001). സംവിധായകനാകുന്നതിനു മുൻപ് നിരവധി ചിത്രങ്ങളിലും നാടകങ്ങളിലും അഭിനയിച്ചിട്ടുണ്ട്. ചില ചലച്ചിത്രങ്ങൾക്ക് തിരക്കഥയും സംഭാഷണവും രചിച്ചു. ഒപ്പം ടെലിവിഷൻ സീരിയലുകളും സംവിധാനം ചെയ്തിട്ടുണ്ട്. ഗായത്രി (1973), ഭൂമിയിലെ മാലാഖ (1965) എന്നീ ചിത്രങ്ങളിലിദ്ദേഹം അഭിനയിച്ചിട്ടുണ്ട്. ശാപമോക്ഷം (1974), ഭൂമിയിലെ മാലാഖ (1965) എന്നീ ചിത്രങ്ങൾക്ക് തിരക്കഥയും സംഭാഷണവും രചിച്ചു. *ഒരു സങ്കീർത്തനം പോലെ* എന്ന ചിത്രമാണ് ഇദ്ദേഹം അവസാനമായി സംവിധാനം ചെയ്തത്. 30-ലധികം ചിത്രങ്ങൾ ഇദ്ദേഹം സംവിധാനം ചെയ്തിട്ടുണ്ട്. പക്ഷാഘാതം മൂലം 2001 ഏപ്രിൽ 10-ന് ഇദ്ദേഹം അന്തരിച്ചു.

## സംവിധാനം ചെയ്ത ചലച്ചിത്രങ്ങൾ
* അശ്വതി - 1974
* ശാപമോക്ഷം - 1974
* ചന്ദനച്ചോല - 1975
* അഗ്നിപുഷ്പം - 1976
* രാജാങ്കണം - 1976
* സിന്ദൂരം - 1976
* വീട് ഒരു സ്വർഗ്ഗം - 1977
* അവൾ വിശ്വസ്തയായിരുന്നു - 1978
* ആരും അന്യരല്ല - 1978
* ഏഴു നിറങ്ങൾ - 1979
* രക്തമില്ലാത്ത മനുഷ്യൻ - 1979
* തുറമുഖം - 1979 
* പവിഴമുത്ത് - 1980
* അകലങ്ങളിൽ അഭയം - 1980
* ആഗമനം - 1980
* ദൂരം അരികെ - 1980
* പുഴ - 1980
* താറാവ് - 1981
* ചങ്ങാടം - 1981
* എതിരാളികൾ - 1982
* ഒരു വിളിപ്പാടകലെ - 1982
* നിധി - 1982
* നിഴൽ മൂടിയ നിറങ്ങൾ -1983
* ഒരിക്കൽ ഒരിടത്ത് - 1985
* ഈറൻ സന്ധ്യ - 1985
* അകലത്തെ അമ്പിളി - 1985
* അടുക്കാനെന്തെളുപ്പം അകലാനന്തെളുപ്പം- 1986
* നീയെത്ര ധന്യ - 1987
* ഇവിടെ എല്ലാവർക്കും സുഖം - 1987
* പുറപ്പാട് - 1990
* സരോവരം - 1993
* ഒരു സങ്കീർത്തനം പോലെ - 1997

## തിരക്കഥ രചിച്ച ചിത്രങ്ങൾ
* ശാപമോക്ഷം - 1974
* ഭൂമിയിലെ മാലാഖ - 1965

## സംഭാഷണം  രചിച്ച ചിത്രങ്ങൾ
* ശാപമോക്ഷം - 1974
* ഭൂമിയിലെ മാലാഖ - 1965

## ടെലിവിഷൻ സീരിയലുകൾ
* മോഹപക്ഷികൾ
* കുതിരകൾ

## അവലംബം

വർഗ്ഗം:മലയാളചലച്ചിത്രസംവിധായകർ
വർഗ്ഗം:2001-ൽ മരിച്ചവർ
വർഗ്ഗം:ഏപ്രിൽ 10-ന് മരിച്ചവർ
തായ് പർവ്വതം

ചൈനയിലെ ഷാൻഡൊങ് പ്രവിശ്യയിൽ സ്ഥിതിചെയ്യുന്ന ഒരു പർവ്വതമാണ് **തായ് പർവ്വതം** അഥവാ **തായ്ഷാൻ**(ചൈനീസ്:泰山 ; ഇംഗ്ലീഷ്:**Mount Tai**). ചരിത്രപരമായും സാംസ്കാരികപരമായും വളരെയധികം പ്രാധാന്യമുള്ള ഒരു ശൃംഘമാണ് ഇത്. ജേഡ് എമ്പറർ കൊടുമുടിയാണ് തായ് പർവ്വതനിരകളിൽ വെച്ച് ഏറ്റവും ഉയരം കൂടിയ കൊടുമുടി. ചൈനയിലെ പഞ്ചമഹാ പർവ്വതങ്ങളിൽ ഒന്നാണ് തായ്ഷാൻ. ചൈനീസ് വിശ്യാസപ്രകാരം സൂര്യോദയം, ജനനം, പുനഃരാരംഭം എന്നിവയുടെ പർവ്വതമാണ് തായ്. അഞ്ച് പർവ്വതങ്ങളിലും വെച്ച് ഗണ്യമായ ഒരു സ്ഥാനവും ഇതിന് നൽകിയിരിക്കുന്നു. കുറഞ്ഞത് 3000ത്തോളം വർഷമായെങ്കിലും തായ്ഷാൻ ചൈനീസ് ജനതയുടെ ആരാധനാപാത്രമായും പ്രധാന ആചാരങ്ങൾക്കായുള്ള വേദിയായും വർത്തിച്ചുവരുന്നു.

പടിഞ്ഞാറൻ ഷാങ്ഡൊങിൽ തെക്ക് തയാൻ(Tai'an) നഗരത്തിനും, വടക്ക് ജിയാൻ നഗരത്തിനും ഇടയിലായാണ് തായ്ഷാൻ നിലകൊള്ളുന്നത്. ഈ പർവ്വതനിരകൾക്ക് സമുദ്രനിരപ്പിൽനിന്നും 150മുതൽ 1540 വരെ ഉയരമുണ്ട്. 426 ച.കീ.മിയാണ് ഇതിന്റെ വിസ്തീർണ്ണം. 

പാലിലോലിത്തിൿ കാലം മുതൽക്കെ ഇവിടെ മനുഷ്യർ അധിവസിച്ചിരുന്നു എന്ന് വിശ്വസിക്കുന്നു. നവീനശിലായുഗത്തിൽ ഇവിടെ ആൾത്താമസമുണ്ടായിരുന്നു എന്നതിന് തെളിവുണ്ട്. 

## അവലംബം

## പുറത്തേക്കുള്ള കണ്ണികൾ
ശ്രീജ (വിവക്ഷകൾ)

*ശ്രീജ - മലയാള ചലച്ചിത്രനടി.
*ശ്രീജ കെ.വി. - മലയാള നാടകകൃത്ത്.
*ശ്രീജാ രവി - ഡബ്ബിംഗ് കലാകാരി.
*ശ്രീജയ - അഭിനേത്രി.
മണി ചെസ്റ്റ്

ബാങ്കുകളുടെ പണം സൂക്ഷിപ്പു കേന്ദ്രങ്ങളെയാണ് **മണിചെസ്റ്റ്** എന്നു വിളിയ്ക്കുന്നത്. രാജ്യത്തെ വിവിധബാങ്കുകളിൽസ്ഥാപിച്ചിട്ടുള്ള കറൻസി ചെസ്റ്റുകളിലൂടെയാണ് റിസർവ് ബാങ്ക് പണവിതരണം വ്യാപകമായി നടത്തുന്നത്.മണി ചെസ്റ്റുകളിലാണ് പുതിയ നോട്ടുകൾ വിതരണത്തിനെത്തുന്നതും. കീറിയതും,പഴകിയതുമായ നോട്ടുകളും,വീണ്ടും പുറത്തേയ്ക്കു വിടാവുന്ന കറൻസികളുകളുടെ  സഞ്ചയവും ഇവിടെത്തന്നെയാണ്. മണി ചെസ്റ്റ് റിസർവ് ബാങ്കിന്റെ ഒരു ഭാഗം (Extended Arm)തന്നെയായി പ്രവർത്തിയ്ക്കുന്നു.ബാങ്കുകൾ പണം ആവശ്യമുള്ളപ്പോൾ പണം ഇവിടെ നിന്നു എടുക്കുകയും, മിച്ചമുള്ള പണം മണി ചെസ്റ്റിൽ അടയ്ക്കുകയും ചെയ്യുന്നു.കീറിയ നോട്ടുകൾക്കു പകരം പുതിയ നോട്ടുകൾ നൽകാനുള്ള ബാദ്ധ്യത മണി ചെസ്റ്റിനു തന്നെയാണ്.ഇടപാടുകളെല്ലാം തന്നെ റിസർവ് ബാങ്കു രേഖപ്പെടുത്തുകയും ചെയ്യും.
## അവലംബം

വർഗ്ഗം:ബാങ്കിങ്ങ്
2013 ഇന്ത്യൻ ബാഡ്മിന്റൺ ലീഗ്

ഇന്ത്യൻ ബാഡ്മിന്റൺ ലീഗിന്റെ ഒന്നാം ഘട്ടമാണ്  **2013 ഇന്ത്യൻ ബാഡ്മിന്റൺ ലീഗ്**. ഇതിൽ 6 ടിമുകൾ പങ്കെടുക്കുന്നുണ്ട്. ആഗസ്റ്റ് 14 മുതൽ 31 വരെയാണ് ഇത് നടക്കുന്നത്. 6 സ്ഥലങ്ങളിലായാണ് ഇത് നടക്കുന്നത്.

## നേർക്കുനേർ ഘട്ടം

വർഗ്ഗം:ഇന്ത്യയിലെ ബാഡ്മിന്റൺ ടൂർണമെന്റുകൾ
ഹ്വാങ് പർവ്വതം

കിഴക്കൻ ചൈനയിലെ അൻഹുയി പ്രവിശ്യയിൽ സ്ഥിതിചെയ്യുന്ന ഒരു പർവ്വതനിരയാണ് **ഹ്വാങ്ഷാൻ**(ചൈനീസ്:黄山; ഇംഗ്ലീഷ്:**Huangshan** or **Mount Huang**). ഹ്വാങ്ഷാൻ എന്ന ചൈനീസ് വാക്കിന് *പീത പർവ്വതം(Yellow Mountain)* എന്നാണ് അർത്ഥം. 100 ദശലക്ഷം വർഷങ്ങൾക്ക് മുൻപ് മേസോസോയിൿ യുഗത്തിൽ ഒരു കടലായിരുന്ന പ്രദേശത്താണ് ഹ്വാങ് ഷാൻ ഉയർന്നുവന്നത് എന്ന് കരുതുന്നു.

പ്രകൃതി സൗന്ദര്യത്തിന്റെ കാര്യത്തിൽ വളരെയധികം ഖ്യാതിനേടിയ ഒരു മലനിരകളാണ് ഹ്വാങ്ഷാൻ. വിവിധ ആകൃതിയിലുള്ള കരിങ്കൽ പാറകളും, പൈൻ മരങ്ങളും, മേഘങ്ങളും സംയോജിച്ച് ഇതിന്റെ മനോഹാരിത വർദ്ധിപ്പിക്കുന്നു. ചൈനീസ് ചിത്രകലയ്ക്കും, സാഹിത്യത്തിനും ആധുനിക കാലത്തെ ഫോട്ടോഗ്രഫിക്കും ഹ്വാങ്ഷാൻ ഒരു പ്രചോദനമായി നിലകൊള്ളുന്നു. ഇന്ന് ഇത് ഒരു യുനെസ്കോ ലോക പൈതൃക പ്രദേശവും ചൈനയിലെ ഒരു വിനോദസഞ്ചാര കേന്ദ്രവുമാണ്. 154 ച.കി.മീ വിസ്തൃതിയുള്ള കേന്ദ്ര ഭാഗവും  142 ച.കി.മീ ബഫർ സോണും ഉൾപ്പെടുന്നതാണ് പൈതൃക മേഖല   

നിരവധി കൊടുമുടികൾ ഹ്വാങ്ഷാനിൽ ഉണ്ട്. 1000 മീറ്ററിലും ഉയരമുള്ള പർവ്വതങ്ങൾ അതില്പ്പെടും. ഇതിൽ ഏറ്റവും ഉയരം കൂടിയ കൊടുമുടികളാണ് ലോട്ടസ് പീക്ക്(ലിആൻ ഹ്വാ ഫെൻ, 1,864 m), ബ്രൈറ്റ് സമ്മിറ്റ് പീക്ക്(ഗ്വാങ് മിങ് ഡിന്ദ് 1,840 m), സെലെസ്റ്റിയൽ പീക്(ടിയാൻ ഡു ഫെങ്, literally *Capital of Heaven Peak*, 1,829 m) എന്നിവ.

മെസോസോയിൿ യുഗത്തിലെ ഒരു കടൽ അപ്രത്യക്ഷമാകുകയും ഭൂഫലകം ഉയരുകയും ചെയ്തതിന്റെ ഫലമായാണ് ഈ പർവ്വതം രൂപം കൊണ്ടത്. നിരവധി സസ്യജാലങ്ങൾ ഈ മലനിരകളിൽ കണ്ടുവരുന്നു. പർവ്വതനിരയിൽ 1100 മീറ്ററിനും താഴെയുള്ള പ്രദേശങ്ങളിലാണ് നിബിഢമായ സസ്യസമ്പത്ത് കാണപ്പെടുന്നത്. ഇവിടുത്തെ പൈൻ മരങ്ങൾ വളരെ പ്രശസ്തമാണ്. 100 വർഷത്തിലും അധികം വയസ്സ് പ്രായമുള്ള വൃക്ഷങ്ങൾ ഇവിടെ ധാരാളമാണ്. തേയിലകൃഷിക്കും യോജിച്ച കാലാവസ്ഥയാണ് ഈ മലനിരകളിലുള്ളത്.

മലമുകളിൽനിന്നും നോക്കിയാൽ താഴെ മേഘങ്ങളേയും കാണാം എന്നതാണ് ഇവിടുത്തെ മറ്റൊരു സവിശേഷത. മേഘസമുദ്രം എന്നാണ് ഇത് അറിയപ്പെടുന്നത്. പ്രത്യേക ഭൂപ്രകൃതിയും മറ്റു ഘടകങ്ങളും ഹ്വാങ്ഷാനിലെ ഉദയാസ്തമനങ്ങളെ അവിസ്മരണീയമാക്കുന്നു. ചില ചൂടരുവികളും ഇവിടെ കാണപ്പെടുന്നുണ്ട്. വർഷം തോറും 45°C താപനില ഈ അരുവികളിലെ വെള്ളത്തിൽ ഉണ്ടാകും. പർപ്പ്ൾ ക്ലൗഡ് എന്ന കൊടുമുടിയുടെ താഴ്വാരപ്രദേശങ്ങളിലാണ് ഇവയിൽ അധികവും സ്ഥിതിചെയ്യുന്നത്.
 
## വിനോദസഞ്ചാരം

## അവലംബം

## പുറത്തേക്കുള്ള കണ്ണികൾ

വർഗ്ഗം:ചൈനയിലെ ലോകപൈതൃകകേന്ദ്രങ്ങൾ
വർഗ്ഗം:ചൈനയിലെ വിനോദസഞ്ചാരകേന്ദ്രങ്ങൾ
വർഗ്ഗം:ചൈനയിലെ ദേശീയോദ്യാനങ്ങൾ
ശീലാവതി (ചലച്ചിത്രം)

ഏരീസ് ഫിലിംസിനു വേണ്ടി പുരാണ കഥയെ ആസ്പദമാക്കി നിർമിച്ച മലയാളചലച്ചിത്രമാണ് **ശീലാവതി**.  ഏരീസ് ഫിലിംസ് തന്നെയാണ് ഇതിന്റെ വിതരണവും നടത്തിയത്.  1967 മാർച്ച് 3-ന് ഈചിത്രം കേരളത്തിലെ തിയേറ്ററുകളിൽ പ്രദർശിപ്പിച്ചു തുടങ്ങി.

## അഭിനേതാക്കൾ
*സത്യൻ
*പി.ജെ. ആന്റണി
*ശങ്കരാടി
*കെ.ആർ. വിജയ
*ടി.ആർ. ഓമന
*വിജയലളിത.

## പിന്നണിഗായകർ
*കെ.ജെ. യേശുദാസ്
*പി. ജയചന്ദ്രൻ
*പി. സുശീല
*എസ്. ജാനകി
*പി.ബി. ശ്രീനിവാസ്

## അണിയറപ്രവർത്തകർ
*സംവിധാനം - പി.ബി. ഉണ്ണി
*സം,ഗീതം - ജി. ദേവരാജൻ
*ഗനരചന ‌- പി. ഭാസികരൻ
*തിരക്കഥ - പി.ബി. ഉണ്ണി
*സംഭാഷണം - പി.ജെ. ആന്റണി
*ചിത്രസംയോജനം - ജി. വെങ്കിട്ടരാമൻ
*കലാസംവിധാനം - എസ്. കൊന്നനാട്ട്
*ഛായഗ്രഹണം - പാച്ചു.

## ഗാനങ്ങൾ
*സംഗീതം - ജി. ദേവരാജൻ
*ഗാനരചന - പി. ഭാസ്കരൻ

## അവലംബം

## പുറത്തേക്കുള്ള കണ്ണികൾ
*ദി ഹിന്ദുവിൽ നിന്ന് ശീലാവതി
*ഇന്റർനെറ്റ് മൂവി ഡാറ്റബേസിൽ നിന്ന് ശീലാവതി

വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾവർഗ്ഗം:

വർഗ്ഗം:ഭാസ്കരൻ- ദേവരാജൻ ഗാനങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
|
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
കുടപ്പനില്ലാകുന്നൻ

കുലകളിൽ കായ് വിരിഞ്ഞശേഷം കുടപ്പൻ കാണാത്ത ഒരിനം വാഴയാണ് **കുടപ്പനില്ലാകുന്നൻ**. കൂമ്പില്ലാക്കണ്ണൻ,കൂമ്പില്ലാക്കുന്നൻ, ചുണ്ടില്ലാ കുന്നൻ തുടങ്ങിയ പേരിലും അറിയപ്പെടുന്നു. വളരെ അപൂർവ്വമായി കുടപ്പനോടു കൂടിയ കുലകളുമുണ്ടാകുറുണ്ട്.ഇവയുടെ പഴങ്ങൾ സ്വാദിഷ്ഠമാണ്. കുലകളിൽ നിന്ന് പഴങ്ങൾ പെട്ടെന്ന് കൊഴിഞ്ഞ് പോകുന്നതിനാൽ അധികനാൾ സൂക്ഷിക്കാൻ ബുദ്ധിമുട്ടാണ്.  കുറുനാമ്പ് രോഗത്തെ ചെറുക്കാനുള്ള കഴിവുണ്ട്. .വലിയ പരിചരണമില്ലാതെ തന്നെ കൃഷിചെയ്യാം. വീട്ടുവളപ്പിലും തണലുള്ളയിടത്തും ഇടവിളയായി കൃഷിചെയ്യാവുന്നതാണ്.
thumb|300px|കൂമ്പില്ലാക്കുന്നൻ കുല
## അവലംബം

വർഗ്ഗം:വാഴയിനങ്ങൾ
ഗുസ്താവ് ദൊറെ

ഒരു ഫ്രഞ്ച് ചിത്രകാരനും, ദാരുശില്പിയുമായിരുന്നു **പോൾ ഗുസ്താവ് ദൊറെ** (Paul Gustave Doré; ഫ്രഞ്ച്: [pɔl ɡystav dɔʁe]; ജനു: 6, 1832 – ജനു: 23, 1883). സ്ട്രാറ്റ്സ്ബുർഗിലാണ് ഇദ്ദേഹം ജനിച്ചത്. കേവലം പതിനഞ്ചു വയസ്സുള്ളപ്പോൾ തന്നെ ഇദ്ദേഹത്തിന്റെ ചിത്രങ്ങളുടെ സഹായത്തോടെയുള്ള ആദ്യത്തെ കഥ പ്രസിദ്ധീകരിയ്ക്കപ്പെട്ടു. സാഹിത്യസൃഷ്ടികൾക്ക് അനുബന്ധമായി ചിത്രങ്ങൾ വരച്ചു ചേർക്കുന്ന ജോലിയായിരുന്നു ദൊറെ ആദ്യകാലത്ത് ചെയ്തിരുന്നത്. ബൽസാക്ക്, മിൽട്ടൺ, ഡാന്റെ, ഹബ്ലെ എന്നിവരുടെ രചനകൾക്ക് ദൊഹെയുടെ ചിത്രങ്ങൾ മിഴിവേകി. 1853 ൽ ബൈറണിന്റെ രചനകൾക്ക് ചിത്രീകരണം നടത്തുന്നതിനും ദൊറെ ചുമതലപ്പെട്ടിരുന്നു.
## പ്രധാന ചിത്രീകരണങ്ങൾ
*ഇംഗ്ലീഷ് ബൈബിൾ(1866)
*ഡോൺ ക്വിക്സോട്ട്, സാഞ്ചോ പാൻസ.(1860)
*വാണ്ടറിങ് ജ്യൂ
*എഡ്ഗാർ അലൻ പോ- ദ് റാവൻ

## ചിത്രശാല

## അവലംബം

വർഗ്ഗം:ഫ്രഞ്ച് ചിത്രകാരന്മാർ
വർഗ്ഗം:1832-ൽ ജനിച്ചവർ
വർഗ്ഗം:1883-ൽ മരിച്ചവർ
വർഗ്ഗം:ജനുവരി 6-ന് ജനിച്ചവർ
വർഗ്ഗം:ജനുവരി 23-ന് മരിച്ചവർ
ജെൻസ് സ്റ്റോൾട്ടൻബർഗ്

നോർവെയിലെ പ്രധാനമന്ത്രിയും നോർവീജിയൻ ലേബർ പാർട്ടി നേതാവുമാണ് **ജെൻസ് സ്റ്റോൾട്ടൻബർഗ്**(16 മാർച്ച് 1959). 17 ഒക്ടോബർ 2005 മുതൽ പ്രധാനമന്ത്രിയായി തുടരുന്ന ഇദ്ദേഹം നേരത്തെ 2000 - 2001 ലും പ്രധാനമന്ത്രിയായി തെരഞ്ഞെടുക്കപ്പെട്ടിരുന്നു.
## അവലംബം


വർഗ്ഗം:നോർവെയുടെ പ്രധാനമന്ത്രിമാർ
വർഗ്ഗം:1959-ൽ ജനിച്ചവർ
ബാൾക്കൻ

തെക്കു കിഴക്കൻ യൂറോപ്പിൽ മധ്യധരണ്യാഴിയിലേക്ക് തള്ളിനില്ക്കുന്ന ഉപദ്വീപാണ് **ബാൾക്കൻ**(balkon peninsula). ബാൾക്കൻ പർവ്വതത്തിൽ നിന്നാണ് ഉപദ്വീപിന് ഈ പേര് ലഭിച്ചത്. അൽബേനിയ, ബോസ്നിയ-ഹെർസഗോവിന, ബൾഗേറിയ, ക്രൊയേഷ്യ, മൊണ്ടിനെഗ്രോ, ഗ്രീസ്, റിപ്പബ്ലിക് ഓഫ് മാസിഡോണിയ, സെർബിയ, കൊസോവൊ എന്നിവയാണ് ബാൾക്കൻ രാജ്യങ്ങൾ. തുർക്കിയുടെ ത്രേസ് ഭാഗവും ബാൾക്കനിലാണ്. റൊമാനിയ, സ്ലൊവീനിയ എന്നി രാഷ്ട്രങ്ങളേയും ബാൾക്കനിൽ ഉൾപ്പെടുത്തി കാണാറുണ്ട്. 5.5 ലക്ഷം ച.കി.മീ. ആണ് ഈ മേഖലയുടെ വിസ്തൃതി. ആറു കോടിയോളം ജനങ്ങൾ ഇവുടെ അധിവസിക്കുന്നു.

## അവലംബം

## പുറംകണ്ണികൾ

* Balkan Insight – Analysis from Balkans
* Balkanalysis, in-depth research on Balkan geopolitics
* Western Balkans Photo impression
* ''Shared Pasts in Central and Southeast Europe, 17th–21st Centuries''. Eds. G. Demeter, P. Peykovska. 2015.

വർഗ്ഗം:യൂറോപ്പിന്റെ ഭൂമിശാസ്ത്രം - അപൂർണ്ണലേഖനങ്ങൾ
വർഗ്ഗം:യൂറോപ്പിലെ ഉപദ്വീപുകൾ
വുയി പർവ്വതം

ചൈനയിലെ നാൻപിങ് പ്രിഫെചറിൽ സ്ഥിതിചെയ്യുന്ന ഒരു പർവ്വതനിരയാണ് **വുയിഷാൻ** (ചൈനീസ്: 武夷山 ; ഇംഗ്ലീഷ്**:Wuyi Mountains**).ജാങ്ക്സി പരവിശ്യയുടെ അതിർത്തിപ്രദേശത്താണ് ഇത് ഉള്ളത്. സാംസ്കാരികവും പാരിസ്ഥിതികവുമായ കാര്യങ്ങൾ കണക്കിലെടുത്ത് ഈ പ്രദേശത്തെ യുനെസ്കൊ ലോകപൈതൃക പട്ടികയിൽ ഉൾപ്പെടുത്തിയിരിക്കുന്നു. 1991 മുതൽ വുയി പർവ്വതം ഒരു ലോക പൈതൃക കേന്ദ്രമാണ്.

99.975 ഹെക്ടറാണ് ലോക പൈതൃക മേഖലയിൽ ഉൾപ്പെടുത്തിയിരിക്കുന്നത്. അതിനെ നാലായി ഭാഗിച്ചിരിക്കുന്നു. നയൻ ബെൻഡ് സ്ട്രീം ഇക്കോളജിക്കൽ പ്രൊട്ടക്റ്റഡ് ഏരിയയാണ് മധ്യഭാഗത്ത് വരുന്നത്. അതിനിരുവശത്തുമായി വുയിഷാൻ ദേശീയ പാരിസ്ഥിതിക സംരക്ഷിത മേഖലയും, വുയിഷാൻ ദേശീയ പ്രകൃതിരമണീയ പ്രദേശവും സ്ഥിതിച്ചെയ്യുന്നു. ചൈനയിലെ പുരാതന ഹാൻ രാജവംശത്തിന്റെ അവശേഷിപ്പുകളുള്ള പ്രദേശങ്ങളാണ് നാലാമത വരുന്നത്. 

വടക്കുപടിഞ്ഞാറൻ പ്രദേശത്തുനിന്നുള്ള ശീതക്കാറ്റിനെ ഈ പർവ്വറ്റഹ്നിര തടഞ്ഞുനിർത്തുന്നു. കൂടാതെ സമുദ്ര സാമിപ്യമുള്ളതിനാൽ ആർദ്രമായ വായുവും ഇവിടെ കാനപ്പെടുന്നു. 80-85%മാണ് ഈ പ്രദേശത്തെ ആർദ്രത. മൂടൽമഞ്ഞ് ഇവിടെ ഒരു പതിവു സംഭവമാണ്. വാർഷിക വർഷപാതത്തിന്റെ അളവ് പ്രദേശത്തിനനുസരിച്ച് വ്യത്യസ്തപ്പെടാറുണ്ട്. പർവ്വതത്തിന്റെ തെക്ക് പടിഞ്ഞാറൻ ഭാഗങ്ങളിൽ വർഷത്തിൽ ശരാശരി 220 സെന്റി മീറ്റർ മഴലഭിക്കുമ്പോൾ വടക്കൻ പ്രദേശങ്ങളിൽ 320 സെ.മീ വരെ മഴ ലഭിക്കാറുണ്ട്.

ചൈനീസ് ഉപോഷ്ണമേഖലാ മഴക്കാടുകൾ നിറഞ്ഞ പ്രദേശമാണ് വുയിഷാൻ. ഇവിടത്തെ ജൈവവൈവിധ്യവും പ്രശസ്തമാണ്. 30ലക്ഷം വർഷങ്ങൾക്കും മുൻപേ ഹിമയുഗത്തിനും മുന്നേ തന്നെ ഈ പർദേശത്ത് ജൈവസാനിധ്യം നിലനിന്നിരുന്നു. 1873മുതൽക്കെ ജീവശാസ്ത്രജ്ഞർ ഈ പ്രദേശത്ത് ഗവേഷണങ്ങളിൽ ഏർപ്പെട്ടുവരുന്നു.

## അവലംബം

## പുറത്തേക്കുള്ള കണ്ണികൾ

*Travel guide at Wikivoyage
*Guide to Wuyi
*Description of natural features 
*Photo Gallery 

വർഗ്ഗം:ചൈനയിലെ ലോകപൈതൃകകേന്ദ്രങ്ങൾ
വർഗ്ഗം:ചൈനയിലെ പർവ്വതങ്ങൾ
വർഗ്ഗം:ചൈനയിലെ ദേശീയോദ്യാനങ്ങൾ
നീലാകാശം പച്ചക്കടൽ ചുവന്ന ഭൂമി

ഹാഷിർ മുഹമ്മദ് തിരക്കഥയെഴുതി സമീർ താഹിർ സംവിധാനം നിർവ്വഹിച്ച് 2013 ഓഗസ്റ്റ് 9-നു പുറത്തിറങ്ങിയ മലയാളചലച്ചിത്രമാണു **നീലാകാശം പച്ചക്കടൽ ചുവന്ന ഭൂമി. ** ദുൽഖർ സൽമാൻ,ധൃതിമാൻ ചാറ്റർജി,സണ്ണി വെയ്ൻ, സുർജബാല ഹിജാം തുടങ്ങിയവർ പ്രധാന വേഷങ്ങളിലഭിനയിക്കുന്ന ഈ ചിത്രം ഒരു റോഡ് മൂവീ ആണു്.

2013 ഫെബ്രുവരിയിൽ  വടക്കു കിഴക്കൻ ഇന്ത്യൻ സംസ്ഥാനമായ നാഗാലാന്റിൽ ചിത്രീകരണമാരംഭിച്ച ഈ ചിത്രം 2013 ജൂണിൽ സമാപിച്ചു. കേരളം, കർണാടകം, ആന്ധ്രാപ്രദേശ്, ഒറീസ്സ, പശ്ചിമബംഗാൾ, നാഗാലാന്റ്, സിക്കിം എന്നീ ഏഴു ഇന്ത്യൻ സംസ്ഥാനങ്ങളിലായാണു ചിത്രീകരണം നടന്നത്.

ഈ ചിത്രത്തിന്റെ ഓഡിയോ റീലീസ് ജൂലൈ 28-നു നടന്നു. 2013 ഓഗസ്റ്റ് 9-നു കേരളത്തിൽ പ്രദർശനത്തിനെത്തിയ ഈ ചിത്രം കേരളത്തിൽ നിന്നു നാഗാലാന്റിലേക്ക് ബൈക്ക് പര്യടനം നടത്തുന്ന രണ്ടു കലാലയ വിദ്യാർത്ഥികളുടെ കഥയാണു പറയുന്നത്.

## അവലംബം


വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സമീർ താഹിർ സംവിധാനം ചെയ്ത ചലച്ചിത്രങ്ങൾ
വർഗ്ഗം:ദുൽഖർ സൽമാൻ അഭിനയിച്ച ചലച്ചിത്രങ്ങൾ
വർഗ്ഗം:സണ്ണി വെയ്ൻ അഭിനയിച്ച ചലച്ചിത്രങ്ങൾ
പെയിന്റിങ് ലൈഫ്

ബിജുവിന്റെ സംവിധാനത്തിൽ പൃഥ്വിരാജ് നായകനായ മലയാളചലച്ചിത്രമാണ് ***പെയിന്റിങ് ലൈഫ്***. ബിജു തന്നെ ചിത്രത്തിന്റെ തിരക്കഥ രചിച്ചിരിക്കുന്നു. പ്രിയാമണി, പാർഥിപൻ, നിഷാന്ത് സാഗർ, കൃഷ്ണകുമാർ, ഇർഷാദ്, അനുമോൾ എന്നിവർ മറ്റു കഥാപാത്രങ്ങളെ അവതരിപ്പിക്കുന്നു. ഹിമാചൽ പ്രദേശിലാണ് സിനിമയുടെ ചിത്രീകരണം നടത്തിയത്. എം.ജെ. രാധാകൃഷ്ണൻ ഛായാഗ്രഹണം നിർവഹിച്ചിരിക്കുന്നു. ധർമിക് ഫിലിംസിന്റെ ബാനറിൽ ഡോ.എസ് സജികുമാറാണ് ചിത്രം നിർമ്മിച്ചിരിക്കുന്നത്.

## അഭിനേതാക്കൾ
*  പൃഥ്വിരാജ് – 
*  പ്രിയാമണി – 
*  പാർഥിപൻ – 
*  നിഷാന്ത് സാഗർ – 
* കൃഷ്ണകുമാർ – 
*  ഇർഷാദ് – 
*  അനുമോൾ –

## അവലംബം

## പുറത്തേക്കുള്ള കണ്ണികൾ

വർഗ്ഗം:ഡി. ബിജു സം‌വിധാനം ചെയ്ത ചലച്ചിത്രങ്ങൾ
സ്വപ്നഭൂമി

സുജാതാ പിക്ചേഴ്സിന്റെ ബാനറിൽ രംഗരാജൻ  അവതരിപ്പിച്ച മലയാളചലച്ചിത്രമാണ് **സ്വപ്നഭൂമി**.  ജിയോപിക്ചേഴ്സ് വിതരണം ചെയ്ത ഈ ചിത്രം 1967 ഡിസംബർ 22-ന് കേരളത്തിൽ പ്രദർശനം തുടങ്ങി.

## അഭിനേതാക്കൾ
*പ്രേം നസീർ
*സത്യൻ
*ഷീല
*കവിയൂർ പൊന്നമ്മ
*അടൂർ ഭാസി
*പി.എൻ. നമ്പ്യാർ
*ലക്ഷ്മി
*ബേബി റാണി.

## പിന്നണിഗായകർ
*കെ.ജെ. യേശുദാസ്
*പി. സുശീല

## അണിയറപ്രവത്തകർ
*നിർമ്മാണം - രംഗരാജൻ
*സംവിധാനം - എസ്.ആർ. പുട്ടണ്ണ
*സംഗീതം - ജി. ദേവരാജൻ
*ഗാനരചന - വയലാർ
*കഥ - ത്രിവേണി
*തിരക്കഥ, സംഭാഷണം - എസ്.എൽ. പുരം സദാനന്ദൻ
*ചിത്രസംയോജനം - വി.പി. കൃഷ്ണൻ
*കലസംവിധാനം - കെ. ബാലൻ
*ഛായാഗ്രഹണം - ആർ.എൻ.കെ. പ്രസാദ്.

## ഗാനങ്ങൾ
*ഗനരചന - വയലാർ രാമവർമ്മ
*സഗീതം - ജി. ദേവരാജൻ

## അവലംബം

## പുറത്തേക്കുള്ള കണ്ണികൾ
*സിനീമാലയ ഡാറ്റാബേസിൽ നിന്ന് സ്വപ്നഭൂമി
*ഇന്റർനെറ്റ് മൂവി ഡാറ്റാബേസിൽ നിന്ന് സ്വപ്നഭൂമി

വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:വയലാർ -ദേവരാജൻ ഗാനങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:എസ്. ആർ പുട്ടണ്ണ സംവിധാനം ചെയ്ത ചലച്ചിത്രങ്ങൾ
വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
100000 (സംഖ്യ)

99,999നും 1,00,001നും ഇടയ്ക്കുള്ള എണ്ണൽ സംഖ്യയാണ് 1,00,000. മലയാളത്തിൽ ഈ സംഖ്യയെ ഒരു ലക്ഷം എന്ന് വിളിയ്ക്കുന്നു. എന്നാൽ ഇന്ത്യയ്ക്ക് പുറത്തുള്ള പല ഭാഷകളിലും നൂറായിരം എന്ന പദമാണ് ഈ സംഖ്യയെ സൂചിപ്പിക്കാൻ ഉപയോഗിക്കുന്നത്. ശാസ്ത്രീയ സംഖ്യാ രീതിയിൽ ഈ സംഖ്യ 105 എന്നാണ് എഴുതുന്നത്.

## 1,00,000 എന്ന സഖ്യയ്ക്കുള്ള പേരുകൾ
മലയാളത്തിൽ ലക്ഷം എന്ന പേരുള്ള സംഖ്യ ദക്ഷിണേഷ്യൻ ഭാഷകളിൽ ലാഖ് എന്നാണ്. തായ്, ലാവോ, ഖ്‌മർ, വിയറ്റ്നാമീസ് ഭാഷകളിൽ ഈ സംഖ്യയെ സൂചിപ്പിക്കാൻ ഈ വാക്കുകൾ ഉപയോഗിക്കുന്നു: แสน, ແສນ, សែន [സെൻ], ức [ഉക്]. നെതർലൻഡ്സിൽ "ടൊൺ" എന്നും പോർച്ചുഗീസിൽ "സെം മിൽ" എന്നും ആണ് ഈ സംഖ്യ വിളിയ്ക്കപ്പെടുന്നത്.

വർഗ്ഗം:പൂർണ്ണസംഖ്യകൾ
ജിത്തു ജോസഫ്

മലയാള സിനിമയിലെ ഒരു സംവിധായകനും തിരക്കഥാകൃത്തും ആണ് **ജിത്തു ജോസഫ്**. അഞ്ച് ചിത്രങ്ങളാണ് ജിത്തു ഇതുവരെ സംവിധാനം നിർവഹിച്ച് പുറത്തിറങ്ങിയിട്ടുള്ളത്. മൂവാറ്റുപുഴ എം.എൽ.എ. ആയിരുന്ന വി.വി. ജോസഫിന്റെ മകനാണ് ജിത്തു. എറണാകുളം ജില്ലയിലെ ഇലഞ്ഞിയാണ് സ്വദേശം, മലയാളചലച്ചിത്രരംഗത്ത്  അറിയപ്പെടുന്ന ഒരു ചലച്ചിത്രസംവിധായകനും തിരക്കഥാകൃത്തുമാണ്.

2007ൽ ഡിക്റ്ററ്റിവ് എന്ന ചിത്രത്തിലൂടെ മലയാള സിനിമയിൽ അരങ്ങേറ്റം കുറിച്ചു. പിന്നീട് മമ്മി & മി  (2010) മൈ ബോസ് (2012), മെമമറീസ്  (2013) ദൃശ്യം (2014), മിസ്റ്റർ ആൻഡ് മിസ്സിസ്സ് റൗഡി (2019), ദൃശ്യം 2(2021) തുടങ്ങിയ ചിത്രങ്ങൾ സംവിധാനം  ചെയ്തു. നേർ എന്ന സിനിമയിലൂടെ ജീത്തു ജോസഫ് ഒരു കഥാകാരനെന്ന നിലയിൽ തന്റെ കഴിവു തെളിയിച്ചു. 

## തൊഴിൽ
ബീഭത്സം എന്ന ചിത്രത്തിൽ ജിത്തു ജോസഫ്, സംവിധായകൻ ജയരാജന്റെ കൂടെ സഹായിയായി പ്രവർത്തിച്ചു. ബീഭത്സത്തിനു ശേഷം ദിലീപ് നായകനാകുന്ന ചിത്രത്തിൽ അവസരം ലഭിച്ചു.

## സിനിമകൾ

വർഗ്ഗം:ചലച്ചിത്രസംവിധായകർ
വർഗ്ഗം:തിരക്കഥാകൃത്തുകൾ

## References
കൺഫ്യൂഷസിന്റെ ക്ഷേത്രം, ചൂഫു

ചൈനയിലെ ഷാന്ദുങ് പ്രവിശ്യയിലുള്ള ചൂഫു നഗരത്തിൽ സ്ഥിതിചെയ്യുന്ന ഒരു പ്രധാന ആരാധനാലയമാണ് കൺഫ്യൂഷസിന്റെ ക്ഷേത്രം. ചൈനയിലും കിഴക്കൻ ഏഷ്യൻ രാജ്യങ്ങളിലും വെച്ച് ഏറ്റവും വലുതും പ്രശസ്തവുമായ കൺഫ്യൂഷസ് ക്ഷേത്രമാണ് ഇത്.

1994-ൽ ഈ ക്ഷേത്രത്തെ യുനെസ്കോ ലോകപൈതൃക സ്ഥാനമായി പ്രഖ്യാപിച്ചു. ഇതോടൊപ്പം തന്നെ കൺഫ്യൂഷസിന്റെ ശ്മശാനവും കോങ് രാജകുടുംബത്തിന്റെ കൊട്ടാരവും ലോക പൈതൃക പട്ടികയിൽ സ്ഥാനം പിടിച്ചിരുന്നു. ഈ മൂന്നുകേന്ദ്രങ്ങളും ഒന്നിച്ച് സാൻ കോങ് (San Kong, 三孔) എന്നാണ് പ്രാദേശികമായി അറിയപ്പെടുന്നത്.

നിരവധി മന്ദിരങ്ങൾ ഉൾക്കൊള്ളുന്ന ഒരു ക്ഷേത്ര സമുച്ചയമാണ് ഇത്. ചൈനയിലെ തന്നെ ചരിത്രപ്രാധാന്യമുള്ള ഏറ്റവും വലിയ സമുച്ചയങ്ങളിൽ ഒന്നാണ് ഇത്. 16,000 ചതുരശ്ര കിലോമീറ്ററാണ് ഇതിന്റെ വിസ്തീർണ്ണം. ആകെമൊത്തം 460 മുറികൾ ഈ സമുച്ചയത്തിലുണ്ട്.
## ഇതും കാണുക
* കൺഫ്യൂഷസ്

## അവലംബം
## പുറത്തേക്കുള്ള കണ്ണികൾ

*യുനെസ്കോ ലോകപൈതൃക കേന്ദ്രങ്ങൾ
*സിസിടിവി

*Asian Historical Architecture: Qufu
*qufu.pomosa.com: Extensive photos from 2004 
*Panoramic photo of Confucius Temple 
*Photographs of a Confucian Temple ceremony
*കൺഫ്യൂഷിയൻ വെബ്സൈറ്റ് 
*A photo tour of Qufu from 2008
ബന്യമിൻ നെതന്യാഹു

ഇസ്രയേലിന്റെ പ്രധാനമന്ത്രിയും, ലികുഡ് പാർട്ടി അദ്ധ്യക്ഷനും, രാഷ്ട്രരൂപീകരണത്തിനുശേഷം ഇസ്രയേലിൽ ജനിച്ച ആദ്യത്തെ പ്രധാനമന്ത്രിയുമാണ് **ബെന്യമിൻ നെതന്യാഹു** (21 ഒക്ടോബർ 1949). ഇസ്രയേൽ പ്രതിരോധ സേനയിലാണ്  ഔദ്യോഗിക ജീവിതം തുടങ്ങിയത്. *ഓപ്പറേഷൻ ഇൻഫേണോ(1968)*, *ഓപ്പറേഷൻ ഗിഫ്റ്റ്*, *[[ഓപ്പറേഷൻ ഐസോടോപ്പ്]](1972)* എന്നീ സൈനിക നീക്കങ്ങളിലും നെതന്യാഹു പങ്കാളിയായിരുന്നു. 1984 മുതൽ 1988 വരെ  ഐക്യരാഷ്ട്രസഭയിലേയ്ക്കുള്ള ഇസ്രയേലിന്റെ നയതന്ത്രപ്രതിനിധിയായും, 2002–2003 കാലയളവിൽ വിദേശകാര്യവകുപ്പുമന്ത്രിയായും, 2003മുതൽ 2005 വരെ ധനകാര്യമന്ത്രിയായും ബന്യമിൻ നെതന്യാഹു സേവനമനുഷ്ഠിച്ചിട്ടുണ്ട്. സജീവ രാഷ്ട്രീയത്തിൽ പ്രവേശിച്ച നെതന്യാഹു ലികുഡ് പാർട്ടി നേതാവായും തുടർന്ന് 3 തവണ ഇസ്രയേലിന്റെ പ്രധാനമന്ത്രിയുമായി. നിലവിൽ ഇസ്രയേലിന്റെ ഒൻപതാമത്തെ പ്രധാനമന്ത്രിയാണ് നെതന്യാഹു.

നെതന്യാഹുവിന്റെ സർക്കാർ ഗാസയിൽ നടത്തിവരുന്ന വംശഹത്യ, 2023 ഡിസംബറിൽ അന്താരാഷ്ട്ര നീതിന്യായ കോടതിക്ക് മുൻപാകെ എത്തുകയുണ്ടായി. ദക്ഷിണാഫ്രിക്ക നൽകിയ കേസിനെ മുൻനിർത്തി അന്വേഷണം നടത്തിയ ഐ.സി.സി, യുദ്ധക്കുറ്റങ്ങളും മാനവരാശിക്കെതിരായ പ്രവർത്തനങ്ങളും കണ്ടെത്തുകയും 2024 നവംബറിൽ നെതന്യാഹുവിനെതിരെ അറസ്റ്റ് വാറണ്ട് പുറപ്പെടുവിക്കുകയും ചെയ്തു.

## അവലംബം

വർഗ്ഗം:ഇസ്രയേലി പ്രധാനമന്ത്രിമാർ
വർഗ്ഗം:നയതന്ത്രജ്ഞർ
വർഗ്ഗം:രാഷ്ട്രീയപ്രവർത്തകർ
വർഗ്ഗം:1949-ൽ ജനിച്ചവർ
വർഗ്ഗം:ഒക്ടോബർ 21-ന് ജനിച്ചവർ
തവിട്ടുചെമ്പൻ ചരൽക്കോഴി

തെക്കെ ഏഷ്യയിൽ കണ്ടുവരുന്ന ഒരിനം പക്ഷിയാണ് **ചരൽക്കോഴി**. ചരലുകൾ നിറഞ്ഞ പ്രദേശങ്ങളോടാണ് ഇവക്ക് കൂടുതൽ ഇഷ്ടം. കേരളത്തിൽ അപൂർവ്വമായി മാത്രമേ കണ്ടുവരുന്നുള്ളൂ. മനോഹരമായ കറുപ്പും വെളുപ്പും വരകൾ കണ്ണിനു മുകളിൽ കാണാം.കഴുത്തിലും മാറത്തും തിളങ്ങുന്ന ചെമ്പുനിറം, വാലിനടിയിൽ വെള്ള, പുറം തവിട്ടു കലർന്ന ചാരനിറം. പറക്കുന്ന സമയത്ത് വെളുത്ത വയറും അറ്റങ്ങളിൽ കറുത്ത പട്ടയോടുകൂടിയ ചിറകും കാണാം. വെള്ള നിറത്തിൽ നീളമേറിയ കാലുകളും ഇവക്കുണ്ട്.

നിലത്താണ് ചരൽക്കോഴികളെ എപ്പോഴും കാണാൻ കഴിയുക. നന്നായി പറക്കാൻ കഴിയുന്ന പക്ഷിയാണെങ്കിലും ശത്രുക്കളെ കണ്ടാൽ ഓടിഒളിക്കാനാണ് ഇവ ആദ്യം ശ്രമിക്കുക. വളരെ വേഗത്തിൽ ഓടാനുള്ള കഴിവും ഈ പക്ഷികൾക്കുണ്ട്.

വെറും നിലത്ത് പ്രത്യേക ഒരുക്കങ്ങളൊന്നും ഇല്ലാതെയാണ് ഇവ മുട്ടയിടുന്നത്. ചൂട് വളരെ കൂടുതലുള്ള സമയത്ത് ചരൽക്കോഴികൾ ചിറകുകളിൽ വെള്ള നനച്ചുകൊണ്ടുവന്ന് മുട്ടകൾക്ക് ഈർപ്പം നൽകാറുണ്ട്.

## അവലംബം

## പുറത്തേക്കുള്ള കണ്ണികൾ

* Photos and videos 

വർഗ്ഗം: കേരളത്തിലെ പക്ഷികൾ
വർഗ്ഗം:പാകിസ്താനിലെ പക്ഷികൾ
ഇബ്രാഹിം ബൗബാകാർ കെയ്റ്റ

ആഫ്രിക്കൻ രാജ്യമായ മാലിയിലെ പ്രസിഡന്റാണ് **ഇബ്രാഹിം ബൗബാകാർ കെയ്റ്റ** (29 ജനുവരി 1945 16 ജനുവരി 2022). 1994 മുതൽ 2000 വരെ പ്രധാനമന്ത്രിയായിരുന്നു. 2013 ലെ തെരഞ്ഞെടുപ്പിൽ മുൻ ധനകാര്യമന്ത്രിയായ സൗമാലിയ സിസ്സെയെ പരാജയപ്പെടുത്തിയാണ് കേറ്റ തെരഞ്ഞെടുക്കപ്പെട്ടത്.

## അവലംബം


വർഗ്ഗം:മാലി ഭരണാധികാരികൾ
വർഗ്ഗം:2022-ൽ മരിച്ചവർ
ഐ.എൻ.എസ്. സിന്ധുരക്ഷക്

ഭാരതീയ നാവികസേനയുടെ അന്തർവാഹിനിയായിരുന്നു **ഐ.എൻ.എസ്. സിന്ധുരക്ഷക്**. ഡീസൽ ഇലക്ട്രിക് മുങ്ങിക്കപ്പലാണിത്. നാവികസേനയുടെ പത്ത് സിന്ധുഘോഷ് ക്ലാസ് അന്തർവാഹിനികളിൽ ഒന്നായ ഇവ   കിലോ ക്ലാസ് അന്തർവാഹിനികളെന്നാണ് അറിയപ്പെടുന്നത്. 1997ൽ റഷ്യയിൽ നിന്നും വാങ്ങിയ ഐഎൻഎസ് സിന്ധുരക്ഷക് രാജ്യസുരക്ഷയിൽ നിർണായക പങ്കുവഹിച്ചിരുന്നു. 2013 ആഗസ്റ്റിൽ മുംബൈ നാവികസേന ഡോക്‌യാർഡിൽ വെച്ചുണ്ടായ തീപ്പിടുത്തത്തിൽ കത്തി നശിച്ചു.ഭാരതീയ നാവികസേനാചരിത്രത്തിലെ വലിയ ദുരന്തങ്ങളിലൊന്നായി ഇത് കണക്കാക്കപ്പെടുന്നു.
## ചരിത്രം
റഷ്യയിലെ സെന്റ്പീറ്റേഴ്‌സ്ബർഗിലെ അഡ്മിറാലിറ്റി ഷിപ്‌യാർഡിൽ 1995-ലാണ് നിർമ്മാണം തുടങ്ങിയത്. 1997 ഡിസംബറിൽ ഇന്ത്യയ്ക്ക് കൈമാറി. നിർമ്മാണച്ചെലവ് 400 കോടി രൂപയായിരുന്നു. 1997 ഡിസംബർ 24ന് ഇന്ത്യൻ നാവികസേനയുടെ ഭാഗമായി.

2010 ൽ വിശാഖപട്ടണത്ത് വെച്ചുണ്ടായ അപകടത്തെത്തുടർന്ന് 450കോടി ചെലവിട്ട് റഷ്യയിൽ നവീകരണപ്രവർത്തനം നടത്തി. 2013 ഏപ്രിലിൽ മഞ്ഞുമൂടിയ സമുദ്രത്തിനടിയിലൂടെ ദീർഘയാത്ര നടത്തി ശേഷി തെളിയിച്ചു. 2013 ഏപ്രിൽ 29-ന് വീണ്ടും സേനയുടെ ഭാഗമായി.  
## ദൗത്യങ്ങൾ
ശത്രുസേനകളുടെ അന്തർവാഹിനികൾക്കും പടക്കപ്പലുകൾക്കും നേരെ ആക്രമണം നടത്തുക, പ്രധാനതീരങ്ങൾക്കും നാവികസേനാ താവളങ്ങൾക്കും സുരക്ഷതീർക്കുക, വാർത്താവിനിമയബന്ധത്തിൽ പങ്കാളിയാവുക തുടങ്ങിയവയായിരുന്നു സിന്ധുരക്ഷക് അന്തർവാഹിനിയുടെ പ്രധാന ദൗത്യങ്ങൾ. 
## പ്രത്യേകതകൾ
2300 ടണ്ണാണ് ഇതിന്റെ ഭാരം. 72.6 മീറ്റർ ദൈർഘ്യമുള്ള ഇതിന് 52 നാവികരെ ഉൾക്കൊള്ളാനുള്ള ശേഷിയുമുണ്ട്. മുങ്ങിക്കിടക്കുമ്പോൾ മണിക്കൂറിൽ 31 കിലോമീറ്ററും സമുദ്രോപരിതലത്തിൽ 19 കിലോമീറ്ററും വേഗത്തിൽ സഞ്ചരിക്കാൻ കഴിയും. 300 മീറ്റർ ആഴത്തിൽ വരെ മുങ്ങിക്കിടക്കാനും ശേഷിയുണ്ട്.
## ആയുധശേഷി
മധ്യദൂര മിസൈലുകളും കപ്പൽവേധ മിസൈലുകളും കപ്പലുകൾക്കെതിരെ പ്രയോഗിക്കാനുള്ള ടോർപ്പിഡോകളും സിന്ധുരക്ഷകിൽ വിന്യസിച്ചിരുന്നു. 150 മൈൽ അകലെയുള്ള ശത്രുലക്ഷ്യങ്ങളിൽ പ്രഹരമേൽപ്പിക്കാൻ ശേഷിയുള്ള റഷ്യൻ നിർമിത ക്രൂസ് മിസൈലുകളും ഇതിലുണ്ടായിരുന്നു. 
## അപകടങ്ങൾ
2010 ൽ വിശാഖപട്ടണത്ത് വെച്ചുണ്ടായ അപകടത്തിൽ സിന്ദുരക്ഷകിന് തീപിടിക്കുകയും ഒരാൾ കൊല്ലപ്പെടുകയും ചെയ്തു. 
450 കോടി രൂപ ചിലവിട്ട് റഷ്യയിൽ കൊണ്ടു പോയി നവീകരണം നടത്തി, വീണ്ടും പ്രവർത്തനക്ഷമമാക്കി.  ആറ് മാസം തികഞ്ഞപ്പോഴേക്കും 2013 ആഗസ്റ്റിൽ വീണ്ടും അപകടത്തിൽപെട്ടു. അന്തർവാഹിനി പകുതിയോളം കത്തിനശിച്ചു. നാല് മലയാളികളടക്കം 18 നാവികരെ കാണാതായി.

അപകടത്തിൽ മുങ്ങിപ്പോയ സിന്ധുരക്ഷകിനെ 2014 ജൂൺ 6-ന് ഉയർത്തി ഏടുത്തു.

## അവലംബങ്ങൾ

## പുറം കണ്ണികൾ
*Footage of the 2013 explosions on Sindhurakshak 

വർഗ്ഗം:മുങ്ങിക്കപ്പലുകൾ
വർഗ്ഗം:2013-ലെ ദുരന്തങ്ങൾ
ഫെർഗാനാസോറസ്

മധ്യ ജുറാസ്സിക് കാലത്ത് ജീവിച്ചിരുന്ന സോറാപോഡ് ഇനത്തിൽ പെട്ട ഒരു ദിനോസർ ആണ് **ഫെർഗാനാസോറസ്**. കിർഗ്ഗിസ്ഥാനിൽ നിന്നും ആണ് ഫോസ്സിൽ കണ്ടു കിട്ടിയിയത്.  1966-ൽ ഫോസ്സിൽ കണ്ടു കിട്ടിയെങ്കില്ലും ഇവയുടെ വർഗ്ഗീകരണം നടന്നത് 2003-ൽ ആണ്. മുൻകാലുകളിൽ ഇവയ്ക്ക് വിചിത്രമായ വലിയ കൂർത്തുവളഞ്ഞ നഖങ്ങൾ ഉണ്ടായിരുന്നു. ഭാഗികമായ ഒരു ഫോസ്സിൽ മാത്രം ആണ് കണ്ടുകിട്ടിയിടുള്ളത്, ഹോലോ ടൈപ്പ് നമ്പർ PIN N 3042/1. പേര് ഫെർഗാന താഴ്വരയുമായി ബന്ധപ്പെട്ടതാണ്.

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
ഡേവിഡ് ഒക്റ്റർലോണി

ഡെൽഹിയിലെ ആദ്യത്തെ റെസിഡന്റായിരുന്ന ബ്രിട്ടീഷ് ഭരണകർത്താവും സൈനികനുമാണ് **ഡേവിഡ് ഒക്റ്റർലോണി **() (ജീവിതകാലം: 1758 ഫെബ്രുവരി 12 - 1825 ജൂലൈ 15). ഇന്ത്യയിലെ ഔദ്യോഗികജീവിതകാലത്ത് തദ്ദേശീയജീവിതരീതികൾ പൂർണ്ണമായി ഉൾക്കൊണ്ട് ജീവിച്ചതിന്റെ പേരിൽ ഇദ്ദേഹം ശ്രദ്ധിക്കപ്പെടുന്നു.

1803-ലെ ഡെൽഹി യുദ്ധത്തിൽ മറാഠരെ തോൽപ്പിച്ച് ബ്രിട്ടീഷ് ഈസ്റ്റ് ഇന്ത്യ കമ്പനി ഡെൽഹിയുടെ നിയന്ത്രണമേറ്റതിനെത്തുടർന്നാണ് ഡേവിഡ് ഒക്റ്റർലോണി ഡെൽഹിയുടെ റെസിഡന്റായി നിയമിക്കപ്പെട്ടത്. തുടർന്ന് 1806 വരെയും ഒരു ഇടവേളക്കുശേഷം 1818 മുതൽ 1820 വരെയും അദ്ദേഹം ഡെൽഹിയിലെ റെസിഡന്റായിരുന്നു.
## ഇന്ത്യൻ ശൈലിയിലുള്ള ജീവിതം
ഡെൽഹിയിലെ രാജകീയജീവിതശൈലി ഒക്റ്റർലോണി ഏറെ ഇഷ്ടപ്പെടുകയും അപ്രകാരം ജീവിക്കുകയും ചെയ്തു. ഇന്ത്യൻ ഹുക്ക, നർത്തകികൾ, വസ്ത്രങ്ങൾ എന്നിവയോട് അദ്ദേഹത്തിന് അതീവതാൽപര്യമായിരുന്നു.

ഒക്റ്റർലോണിക്ക് പതിമൂന്ന് ഇന്ത്യൻ ഭാര്യമാരുണ്ടായിരുന്നതായി പറയപ്പെടുന്നു. ഈ ഭാര്യമാർക്കൊപ്പം ആനപ്പുറത്തേറി ചെങ്കോട്ടക്കുചുറ്റും സഞ്ചരിക്കാറുണ്ടായിരുന്നു എന്നതും പ്രചാരം സിദ്ധിച്ച കഥയാണ്. അക്കാലത്തെ ഇന്ത്യയിലെ കമ്പനി ഓഫീസർമാർ കുറേ ഭാര്യമാരടങ്ങിയ അന്തഃപുരം കൊണ്ടുനടക്കുന്നതും പതിവായിരുന്നു. ഒക്റ്റർലോണിയുടെ ഇന്ത്യൻ രീതിയിലേക്കുള്ള വൻമാറ്റത്തെക്കുറിച്ച് ബിഷപ്പ് ഹെബർ വിവരിച്ചിട്ടുമുണ്ട്. എന്നാൽ ഒക്റ്റർലോണിക്ക് ഇത്രമാത്രം ഭാര്യമാരുണ്ടായിരുന്നു എന്നത് ഒരു കെട്ടുകഥയായിരിക്കാൻ സാദ്ധ്യതയുണ്ടെങ്കിലും ഒന്നിൽക്കൂടുതൽ ഭാര്യമാർ അദ്ദേഹത്തിനുണ്ടായിരുന്നു.

ഒക്റ്റർലോണിയുടെ വിൽപ്പത്രത്തിൽ തന്റെ ഇളയ കുട്ടികളുടെ മാതാവ് എന്ന പേരിൽ അദ്ദേഹം ഒരു ഇന്ത്യൻ ഭാര്യ അഥവാ ബീബിയെക്കുറിച്ച് മാത്രമേ പറയുന്നുള്ളൂ.  *മഹരത്തൻ* എന്നറിയപ്പെടുന്ന *മുബാരക്കുൽനിസ്സ ബീഗം* ആണിത്. ഇവർ ബീഗം ഒക്റ്റർലോണി എന്നും അറിയപ്പെടുന്നു. ഒക്റ്റർലോണിയുടെ രണ്ട് പെൺമക്കൾ ഈ ഭാര്യയിൽ നിന്നുള്ളതാണ്. ഇവർ പൂണെയിൽ നിന്നുള്ള നർത്തകിയായ ബ്രാഹ്മണസ്ത്രീയായിരുന്നു. ഇവർ പിന്നീട് ഇസ്ലാം മതം സ്വീകരിക്കുകയായിരുന്നു. ഒക്റ്റർലോണിയെ അപേക്ഷിച്ച് വളരെ പ്രായക്കുറവായിരുന്നു ഇവർക്ക്. തീരുമാനങ്ങളും മറ്റും എടുക്കുന്നതിൽ ഇവർക്ക് ഒക്റ്റർലോണിയുടെ മേൽ അധികാരമുണ്ടായിരുന്നു. ഒക്റ്റർലോണിയുടെ പുത്രനായ റോഡ്രിക്ക് പെരിഗ്രൈൻ ഒക്റ്റെർലോണി മറ്റൊരു ഇന്ത്യൻ ഭാര്യയിൽ നിന്നുണ്ടായതാണ്.

## അവലംബം

## കുറിപ്പുകൾ
* 
വർഗ്ഗം:ഡെൽഹിയിലെ റെസിഡന്റുമാർ
തളിരുകൾ

രശ്മിഫിലിംസിന്റെ ബാനറിൽ ഡോ. പവിത്രൻ 1967-ൽ നിർമിച്ചു പുറത്തിറക്കിയ മലയാളചലച്ചിത്രമാണ് **തളിരുകൾ**.  ജിയോ പിക്ചേഴ്സിന്റെ വിതരണത്തിൽ തളിരുകൾ കേരളത്തിൽ പ്രദർശിപ്പിച്ചു.

## അഭിനേതാക്കൾ
*സത്യൻ
*എസ്.പി. പിള്ള
*നാഗേഷ്
*ഉഷാകുമാരി
*എം.ജി. മേനോൻ
*കോട്ടയം ചെല്ലപ്പൻ
*പോൾ വെങ്ങോല
*സുനിത
*സി.ആർ. ലക്ഷ്മി
*ചാന്ദിനി.

## പിന്നണിഗായകർ
*ബാലമുരളീകൃഷ്ണ
*കെ.ജെ. യേശുദാസ്
*കെ.പി. ഉദയഭാനു
*എസ്. ജാനകി
*എ.കെ. സുകുമാരൻ.

## അണിയറപ്രവർത്തകർ
*സംവിധാനം - എം.എസ്. മണി
*നിർമ്മാണം - ഡോ. ബാലകൃഷ്ണൻ
*സംഗീതം - എ.ടി. ഉമ്മർ
*ഗാനരചന - ഡോ. പവിത്രൻ
*കഥ, തിരക്കഥ, സംഭാഷണം - ഡോ. ബാലകൃഷ്ണൻ
*ചിത്രസംയോജനം - എം.എസ്. മണി
*കലാസംവിധാനം - ഒ.ടി. മോഹൻ
*ഛായാഗ്രഹണം ‌- യു. രാജഗോപാൽ, ബഞ്ചമിൻ.

## ഗാനങ്ങൾ
*സംഗീതം - എ.ടി. ഉമ്മർ
*ഗനരചന - ഡോ. പവിത്രൻ

## അവലംബം

## പുറത്തേക്കുള്ള കണ്ണികൾ
*മലയാളചലച്ചിത്രം ഡാറ്റാ ബേസിൽ നിന്ന് തളിരുകൾ
*ഇന്റർനെറ്റ് മൂവി ഡാറ്റാ ബേസിൽ നിന്ന് തളിരുകൾ

വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ
വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ
വർഗ്ഗം:എം.എസ്. മണി സംവിധാനം ചെയ്ത ചലച്ചിത്രങ്ങൾ
വർഗ്ഗം:ഡോ.ബാലകൃഷ്ണൻ തിരക്കഥ എഴുതിയ ചലച്ചിത്രങ്ങൾ
തൃക്കൂർ രാജൻ

പഞ്ചവാദ്യ കലാരംഗത്തെ ശ്രദ്ധേയനായ മദ്ദള കലാകാരനാണ് **തൃക്കൂർ രാജൻ** (ജനനം :20 മാർച്ച് 1938). കേരള സംസ്ഥാന സർക്കാറിന്റെ പല്ലാവൂർ പുരസ്കാരം 2011 ൽ ലഭിച്ചിട്ടുണ്ട്. പഞ്ചവാദ്യത്തിലെ മദ്ദളവാദനത്തിൽ അഞ്ച് പതിറ്റാണ്ടുകളായി പ്രവർത്തിക്കുന്നു. തൃശൂർ പൂരമുൾപ്പെടെ നിരവധി ഉത്സവങ്ങളിലെ പ്രധാന കലാകാരനാണ്. 
## ജീവിതരേഖ
മദ്ദള വിദ്വാനായിരുന്ന പരേതനായ തൃക്കൂർ കൃഷ്ണൻകുട്ടി മാരാരുടെയും മേച്ചൂർ അമ്മുക്കുട്ടി അമ്മയുടെയും ഏഴുമക്കളിൽ നാലാമനായി  ജനിച്ചു. അച്ഛനായിരുന്നു ആദ്യ ഗുരു. പതിനഞ്ചാം വയസ്സിൽ തൃക്കൂർ മഹാദേവക്ഷേത്രത്തിലായിരുന്നു  അരങ്ങേറ്റം. കേരളത്തിലെ പ്രസിദ്ധങ്ങളായ ഉത്സവങ്ങളിൽ പഞ്ചവാദ്യത്തിൽ മദ്ദളവാദകനായി പങ്കെടുത്തു. 1987 ൽ റഷ്യയിൽ നടന്ന ഭാരതോത്സവത്തിൽ പഞ്ചവാദ്യത്തിന്റെ അമരക്കാരനായിരുന്നു.
## പുരസ്കാരങ്ങൾ
*പല്ലാവൂർ പുരസ്കാരം
*ഗുരുവായൂരപ്പൻ ക്ഷേത്ര കലാപുരസ്കാരം
*കേരള സംഗീത നാടക അക്കാദമി ഗുരുപൂജ പുരസ്കാരം (2003)
*തൃശൂർ പാറമേക്കാവ്, വടക്കാഞ്ചേരി ഊത്രാളിക്കാവ് തുടങ്ങിയ ക്ഷേത്രങ്ങളുടെ സ്വർണോപഹാരം
*തൃപ്പൂണിത്തുറ ക്ഷേത്രത്തിൽ നിന്ന് മദ്ദള കലാകൗസ്തുഭം 
*കാണിപ്പയ്യൂർ ക്ഷേത്രത്തിൽ നിന്ന് മദ്ദളഭൂഷൻ ബഹുമതി
*വിവിധ ക്ഷേത്ര സമിതികളുടെ വീര ശൃംഖല
## അവലംബം


വർഗ്ഗം:കേരള സംഗീതനാടക അക്കാദമിയുടെ ഗുരുപൂജാ പുരസ്‌കാരം ലഭിച്ചവർ
വർഗ്ഗം:പല്ലാവൂർ പുരസ്കാരം നേടിയവർ
മീങ്കുന്നം പള്ളി

എറണാകുളം ജില്ലയിലെ ആരക്കുഴ ഗ്രാമ പഞ്ചായത്തിൽ മീങ്കുന്നം ഗ്രാമത്തിൽ സ്ഥിതി ചെയ്യുന്ന നസ്രാണി ദേവാലയമാണ് **മീങ്കുന്നം സെന്റ് ജോസഫ് പള്ളി**. ദൈവദാസൻ മാർ വർഗീസ്‌ പയ്യപ്പിള്ളി പാലയ്ക്കാപ്പിള്ളിയാണ് ഈ സിറോ മലബാർ പള്ളിയുടെ സ്ഥാപകൻ. മാർ ഔസേപ്പിന്റെ നാമധേയത്തിലാണ് പള്ളി സ്ഥാപിച്ചിരിക്കുന്നത്.

കോതമംഗലം രൂപതയുടെ കീഴിലുള്ള ആരക്കുഴ ഫൊറോന പള്ളിയുടെ കീഴിലാണ് ഈ ഇടവക പള്ളി.

## നാഴികക്കല്ലുകൾ

## പ്രധാന സ്ഥാപനങ്ങൾ

* പള്ളിയുടെ മുന്നിലുള്ള പിയേത്തയുടെ പകർപ്പ് ശില്പം നിരവധി സഞ്ചാരികളെ ആകർഷിക്കുന്നതാണ്.

## ചിത്രശാല

## പുറത്തേക്കുള്ള കണ്ണികൾ
*കോതമംഗലം രൂപതയുടെ ഔദ്യോഗിക വെബ്‌സൈറ്റ് 

വർഗ്ഗം:എറണാകുളം ജില്ലയിലെ ക്രിസ്ത്യൻ പള്ളികൾ
വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ
വർഗ്ഗം:കോതമംഗലം രൂപതയിലെ പള്ളികൾ
കടൽ കടന്ന് ഒരു മാത്തുക്കുട്ടി

രഞ്ജിത്ത് സംവിധാനം ചെയ്ത് 2013 ഓഗസ്റ്റ് 9-നു പുറത്തിറങ്ങിയ ഒരു മലയാളചലച്ചിത്രമാണു **കടൽ കടന്ന് ഒരു മാത്തുക്കുട്ടി**. മമ്മൂട്ടി പ്രധാന വേഷത്തിലഭിനയിക്കുന്ന ഈ ചിത്രത്തിൽ അലീഷ മുഹമ്മദ്, മുത്തുമണി, മീര നന്ദൻ, ശേഖർ മേനോൻ, നെടുമുടി വേണു എന്നിവർ മറ്റു വേഷങ്ങളിൽ അഭിനയിക്കുന്നു. മധു നീലകണ്ഠൻ ഛായാഗ്രഹണവും, ഷഹ്ബാസ് അമൻ സംഗീതസംവിധാനവും നിർവ്വഹിച്ച ഈ ചിത്രത്തിന്റെ നിർമ്മാണം ഓഗസ്റ്റ് സിനിമയുടെ ബാനറിൽ ഷാജി നടേശൻ, സന്തോഷ് ശിവൻ, പൃഥ്വിരാജ് സുകുമാരൻ എന്നിവർ ചേർന്ന് നിർവ്വഹിച്ചിരിക്കുന്നു. 
## കഥാതന്തു
മാത്തുക്കുട്ടിയുടെ ഭാര്യ ജർമ്മനിയിൽ നഴ്സാണ്. ഭാര്യയുടെ കീഴിൽ നിന്നും കുറച്ചു ദിവസത്തെക്കായി നാട്ടിലെത്തുന്നു. നാട്, വീട്, നാട്ടുകാർ, കെട്ടാതെ നിൽക്കുന്ന കാമുകി അങ്ങനെ നിരവധി പ്രശ്നങ്ങളിൽ മാത്തുക്കുട്ടി ചെന്നു പെടുന്നു. അവസാനം ഇവയെല്ലാം ഒതുക്കി ഒടുവിൽ ജർമ്മനിയിലേക്ക് തിരികെ യാത്രയാകുന്നു.

## അഭിനേതാക്കളും കഥാപാത്രങ്ങളും
*മമ്മൂട്ടി - മാത്തുക്കുട്ടി, സ്വയം
*അലീഷ മുഹമ്മദ് - റോസി
*മുത്തുമണി - ജാൻസമ്മ
*മീര നന്ദൻ - കുഞ്ഞുമോൾ
*ശേഖർ മേനോൻ
*നെടുമുടി വേണു
*ഹരിശ്രീ അശോകൻ
*പി. ബാലചന്ദ്രൻ
*ടിനി ടോം
*നന്ദു
*ബാലചന്ദ്ര മേനോൻ
*സിദ്ദിഖ്
*സുരേഷ് കൃഷ്ണ
*ബാലചന്ദ്രൻ ചുള്ളിക്കാട്
*പ്രേം പ്രകാശ്
*കവിയൂർ പൊന്നമ്മ
*കൃഷ്ണപ്രഭ
*ചെമ്പൻ വിനോദ് ജോസ്‌
*മോഹൻലാൽ (*അതിഥിവേഷം*)
*ദിലീപ് (*അതിഥിവേഷം*)
*ജയറാം (*അതിഥിവേഷം*)

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:രഞ്ജിത്ത് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:രഞ്ജിത് കഥ എഴുതിയ ചലച്ചിത്രങ്ങൾ
കെ.പി.എ.സി. ചന്ദ്രശേഖരൻ

നാടകഗാന - ലളിത ഗാന രംഗത്തെ ശ്രദ്ധേയനായ സംഗീത  സംവിധായകനും ഗായകനുമാണ് കെ.പി.എ.സി. ചന്ദ്രശേഖരൻ. ദീർഘകാലം കെ.പി.എ.സി. നാടക സംഘത്തിൽ പ്രവർത്തിച്ചു. സംഗീതാദ്ധ്യാപകനായിരുന്നു.
## പുരസ്കാരങ്ങൾ
*കേരള സംഗീത നാടക അക്കാദമിയുടെ  ലളിതഗാന ശാഖയിലെ അവാർഡ് (2006)
## അവലംബം


വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:മലയാളനാടക ഗായകർ
ആമച്ചൽ രവി

കേരളത്തിലെ ശ്രദ്ധേയനായ ഗായകനായിരുന്നു ആമച്ചൽ രവി. ഒറ്റമംഗലം ചങ്ങമ്പുഴ തീയേറ്റേഴ്സിലെ മുഖ്യഗായകനായിരുന്നു . വിവിധ നാടകസംഘങ്ങൾക്കുവേണ്ടി പാടിയിട്ടുണ്ട്. സംഗീതാദ്ധ്യാപകനായിരുന്നു. കെ പി ഉദയഭാനു, കമുകറ പുരുഷോത്തമൻ, പി ലീല എന്നിവർക്കൊപ്പം ഓൾഡ് ഈസ് ഗോൾഡ് എന്ന കൂട്ടായ്മ ശ്രദ്ധേയമായിരുന്നു. 1998ലെ മികച്ച ഗായകനുള്ള കേരള സംഗീതനാടക അക്കാദമി അവാർഡ് ലഭിച്ചിട്ടുണ്ട്.
## പുരസ്കാരങ്ങൾ
*1998ലെ മികച്ച ഗായകനുള്ള കേരള സംഗീതനാടക അക്കാദമി അവാർഡ് 
## അവലംബം


വർഗ്ഗം:മലയാളനാടക ഗായകർ
വർഗ്ഗം:കേരളത്തിലെ ജനകീയ ഗായകർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
സെന്റ് മേരീസ് ഫൊറോന പള്ളി, ആരക്കുഴ

എറണാകുളം ജില്ലയിലെ ആരക്കുഴ ഗ്രാമത്തിൽ സ്ഥിതി ചെയ്യുന്ന നസ്രാണി ക്രൈസ്തവ ദേവാലയമാണ് **സെന്റ് മേരീസ് മേജർ ആർക്കി എപ്പിസ്കോപ്പൽ തീർത്ഥടന പള്ളി **. പൗരസ്ത്യ കത്തോലിക്ക വിഭാഗത്തിലെ സീറോ മലബാർ സഭയുടെ കോതമംഗലം രൂപതയുടെ കീഴിലാണ് ഈ പള്ളി. വിശുദ്ധ മറിയത്തിന്റെ നാമധേയത്തിലാണ് പള്ളി സ്ഥാപിച്ചിരിക്കുന്നത്.*ആയിരം മാപ്പിളമാർക്ക്‌ വേണ്ടി ആയിരത്തിൽ വെച്ച പള്ളി* എന്നാണ് ആരക്കുഴ പള്ളി അറിയപ്പെടുന്നത്. എ.ഡി 999-ൽ ആരക്കുഴ പള്ളി സ്ഥാപിതമായെന്ന് കരുതപ്പെടുന്നു.
ലഘുചിത്രം|251x251ബിന്ദു|മാർ ഗ്രിഗറി കരോട്ടമ്പറയിൽ ആരക്കുഴ പള്ളിയിൽ

## ആരക്കുഴ ഫൊറോനയുടെ കീഴിലുള്ള ഇടവക പള്ളികൾ

* മീങ്കുന്നം പള്ളി
* അരിക്കുഴ പള്ളി
* പെരിങ്ങഴ പള്ളി
* പെരുമ്പല്ലൂർ പള്ളി
* തോട്ടക്കര പള്ളി

## നാഴികക്കല്ലുകൾ

## പ്രധാന സ്ഥാപനങ്ങൾ

* സെന്റ്.ജോസഫ്സ് എച്ച്.എസ്സ്. ആരക്കുഴ
*സെന്റ്. മേരീസ് എച്ച്.എസ്സ്. ആരക്കുഴ

## അവലംബം


## പുറത്തേക്കുള്ള കണ്ണികൾ
*കോതമംഗലം രൂപതയുടെ ഔദ്യോഗിക വെബ്‌സൈറ്റ് 

വർഗ്ഗം:എറണാകുളം ജില്ലയിലെ ക്രിസ്ത്യൻ പള്ളികൾ
വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ
വർഗ്ഗം:കോതമംഗലം രൂപതയിലെ പള്ളികൾ
സ്വർഗ്ഗ ക്ഷേത്രം

ബീജിങ്ങിൽ സ്ഥിതിചെയ്യുന്ന ഒരു സുപ്രധാന ക്ഷേത്ര സമുച്ചയമാണ് **സ്വർഗ്ഗ ക്ഷേത്രം**(ചൈനീസ്: 天坛; ഇംഗ്ലീഷ്: **Temple of Heaven**) എന്ന് അറിയപ്പെടുന്നത്. ഇംഗ്ലീഷിൽ ഈ ക്ഷേത്രത്തെ **ടെമ്പിൾ ഓഫ് ഹെവൻ** എന്നാണ് പറയുന്നത്. താവോവോമതക്കാരുടെ ആരാധനാലയം കൂടിയായിരുന്നു ഈ ക്ഷേത്രം. വാർഷിക വിളവെടുപ്പ് മികച്ചതാകുവാനായി മിങ്, ക്വിങ് രാജവംശത്തിലെ ചക്രവർത്തിമാർ ഈ ക്ഷേത്രത്തിലെത്തി പ്രാർത്ഥനകൾ അർപ്പിച്ചിരുന്നു.

ബീജിങ്ങിലെ വിലക്കപ്പെട്ട നഗരം പണികഴിപ്പിച്ച യോങ്ല് (Yongle) ചക്രവർത്തി തന്നെയാണ് ഈ ക്ഷേത്രസമുച്ചയവും നിർമിച്ചത്. 1406മുതൽ 1420വരെയുള്ള കാലയളവിലായിരുന്നു ഇത്. പിന്നീട് വന്ന ജിയാജിങ് (Jiyajing) ചക്രവർത്തി ക്ഷേത്രസമുച്ചയം കൂടുതൽ വിപുലീകരിക്കുകയും ടെമ്പിൽ ഓഫ് ഹെവെൻ എന്ന് പുനർനാമകരണം ചെയ്യുകയും ചെയ്തു. സൂര്യൻ, ചന്ദ്രൻ, ഭൂമി എന്നീ ആരാധനാമൂർത്തികൾക്കായുള്ള ക്ഷേത്രങ്ങൾ യഥാക്രമം കിഴക്ക്, പടിഞ്ഞാറ്, വടക്ക് എന്നീ ദിശകളിൽ പണിതുയർത്തി. 18ആം നൂറ്റാണ്ടിൽ ക്വിയാങ്ലോങ് (Quianlong) ചക്രവർത്തിയുടെ ഭരണകാലത്ത് ഈ ക്ഷേത്രം വിപുലമായ പുനഃരുദ്ധാരണ പ്രവർത്തനങ്ങൾക്ക് വിധേയമായി. 

രണ്ടാം കറുപ്പുയുദ്ധത്തിന്റെ നാളുകളിൽ ആംഗ്ലോ-ഫ്രഞ്ച് സഖ്യം ഈ ക്ഷേത്രത്തിൽ തമ്പടിച്ചിരുന്നു. 1900-ൽ ബോക്സർ കലാപകാലത്ത് അഷ്ടരാഷ്ട്രസഖ്യത്തിന്റെ(Eight Nation Alliance) കീഴിലായിരുന്നു. അവർ ഈ ക്ഷേത്രത്തെ ബീജിങ്ങിലെ സേനയുടെ താൽകാലിക ക്യാമ്പായി ഉപയോഗിച്ചു. ഒരുവർഷത്തോളം ഈ സ്ഥിതി തുടർന്നു. ഇത് കെട്ടിടഭാഗങ്ങൾക്ക് ക്ഷതംസംഭവിക്കുവാനും ക്ഷേത്രത്തിലെ പുരാവസ്തുക്കൾ മോഷണപ്പെടാനും ഇടയായി. ക്വിങ് രാജവംശത്തിന്റെ പതനത്തോടെ ഈ ക്ഷേത്രത്തിന്റെ നടത്തിപ്പും അവതാളത്തിലായി. 

1914-ൽ ചൈനീസ് റിപ്പബ്ലിക്കിന്റെ പ്രസിഡന്റായ യുവാൻ കൈഷെക് ഈ ക്ഷേത്രത്തിൽ വെച്ച് ഒരു പ്രാർത്ഥനാചടങ്ങ് സംഘടിപ്പിക്കുകയുണ്ടായി. തന്നെ സ്വയം ചൈനീസ് റിപ്പബ്ലിക്കിന്റെ ചക്രവർത്തിയായി അവരോധിക്കുന്നതിന്റെ ഒരു ഭാഗമായിരുന്നു ഇത്. 1918-ൽ ക്ഷേത്രം ഒരു ഉദ്യാനമായി മാറ്റപ്പെടുകയും, ആദ്യമായി പൊതുജനങ്ങൾക്ക് തുടർന്നുകൊടുക്കുകയും ചെയ്തു.

വർഷങ്ങൾക്ക് ശേഷം 1998ലാണ് ക്ഷേത്രത്തിന് ലോകപൈതൃക പദവി ലഭിക്കുന്നത്. ലോകത്തിലെ തന്നെ ഒരു മഹത്തായ മാനവ സംസ്കാരത്തിന്റെ ഉദ്ഭവത്തെ വിവരിക്കുന്ന ഏറ്റവും ശ്രേഷ്ഠമായ കൃതി എന്നാണ് ഇതിനെ യുനെസ്കൊ വിശേഷിപ്പിച്ചത്.

## അവലംബം

## പുറത്തേക്കുള്ള കണ്ണികൾ

*ഔദ്യോഗിക വെബ്സൈറ്റ് 
*ചൈനഡെയ്ലി ന്യൂസ്

വർഗ്ഗം:ചൈനയിലെ ലോകപൈതൃകകേന്ദ്രങ്ങൾ
കൺഫ്യൂഷ്യസിന്റെ ശ്മശാനം

കൺഫ്യൂഷ്യസിന്റെയും കോങ് ക്ലാനുകളുടെ (കൺഫ്യൂഷ്യസിന്റെ അനുയായികൾ) അന്ത്യവിശ്രമ ഭുമിയാണ് **കോങ് ലിൻ**(ചൈനീസ്:  孔林;) എന്ന് പ്രാദേശികമായി അറിയപ്പെടുന്ന **കൺഫ്യൂഷ്യസിന്റെ ശ്മശാനം** (ഇംഗ്ലീഷ്: Cemetery of Confucius). കൺഫ്യൂഷ്യസിന്റെ മാതൃനഗരമായ ചൂഫുവിലാണ് ഇത് സ്ഥിതിചെയ്യുന്നത്.
## അവലംബം
രവീന്ദ്രൻ (നടൻ)

**രവീന്ദ്രൻ** (രവീന്ദർ) പ്രധാനമായും മലയാള, തമിഴ് ചിത്രങ്ങളിൽ അഭിനയിച്ചിരുന്ന ഒരു നടനാണ്. 1980 കളിൽ മലയാളം, തമിഴ് സിനിമകളിൽ വളരെ തിരക്കുള്ള നടനായിരുന്നു അദ്ദേഹം. ഒരു ബഹുമുഖ പ്രതിഭയായ അദ്ദേഹം തിരക്കഥാകൃത്ത്, ഇന്റീരിയർ ഡിസൈനർ, അവതാരകൻ, ചലച്ചിത്ര പണ്ഡിതൻ, അഭിനയ പരിശീലകൻ, സാമൂഹ്യ പ്രവർത്തകൻ, കൊച്ചി മെട്രോ (മലയാളം) ഷോർട്ട് ഫിലിം ഫെസ്റ്റ് തുടങ്ങിയ ചലച്ചിത്രമേളകളുടെ സംവിധായകൻ എന്നീ നിലകളിൽ പ്രശസ്തനാണ്. എന്നും എപ്പോഴും എന്ന ചിത്രത്തിന്റെ രചന രവീന്ദ്രനാണ് നിർവഹിച്ചിരിക്കുന്നത്.

## സ്വകാര്യ ജീവിതം
ഏലിയാസിന്റെയും ഡോ.സാറാമ്മയുടെയും മകനായി എറണാകുളം ജില്ലയിലെ തൃപ്പൂണിത്തുറയിൽ ജനിച്ചു. സുമയെ വിവാഹം ചെയ്തു. മെറീന, ബിപിൻ, ഫാബിൻ എന്നീ മൂന്നു മക്കൾ. ഇവരിൽ ഫാബിൻ ഇടുക്കി ഗോൾഡ് എന്ന ചിത്രത്തിൽ മൈക്കിളിന്റെ ചെറുപ്പകാലം അവതരിപ്പിച്ചു.

## ചലച്ചിത്രമേഖല
### അഭിനേതാവ്

#### മലയാളം

*2014 സലാല മൊബൈൽസ്---ഹവാലാ ഇടപാടുകാരൻ
*2013 ഇടുക്കി ഗോൾഡ് - രവി
*2013 കിളി പോയി ---ഡിസ്കോ ഡഗ്ലസ്
*2012 101 വെഡ്ഡിങ്സ്-പോലീസുകാരൻ
*2009 സ്വലേ - രവി കുമാർ
*2006 നോട്ട്ബുക്ക് - ഡോക്ടർ
*2006 ചക്കരമുത്ത്
*2006 രാഷ്ട്രം
*2006 ലങ്ക - അരുൺ
*2005 ചന്ദ്രോത്സവം-ഡോക്ടർ
*2005 ഭരത്ചന്ദ്രൻ ഐ.പി.എസ്. - ദേവൻ മേനോൻ
*1993 കസ്റ്റം ഡയറി
*1993 ഉപ്പുകണ്ടം ബ്രദേഴ്സ്
*1992 പപ്പയുടെ സ്വന്തം അപ്പൂസ് - രുദ്രൻ
*1992 മുഖമുദ്ര
*1986 എന്റെ ശബ്ദം - ശിവ
*1986 അഭയം തേടി
*1985 ഇടനിലങ്ങൾ - മണിയൻ
*1985 തമ്മിൽ തമ്മിൽ
*1985 ആഴി
*1985 കരിമ്പിൻ പൂവിനക്കരെ - തമ്പി
*1985 രംഗം
*1984 വെളിച്ചം ഇല്ലാത്ത വീഥി
*1984 ചക്കരയുമ്മ - വിനോദ്
*1984 മിനിമോൾ വത്തിക്കാനിൽ - രവി
*1984 വേട്ട
*1984 പൂമഠത്തെ പെണ്ണ്
*1984 അതിരാത്രം - ചന്ദ്രു
*1984 മൈനാകം-മോഹൻ
*1983 ആട്ടക്കലാശം - സന്തോഷ് ബാബുവിന്റെ സുഹൃത്ത്
*1983 ഭൂകമ്പം - പ്രമോദ്
*1983 അസുരൻ
*1983 ഈറ്റപ്പുലി - ജയൻ
*1983 തീരം തേടുന്ന തിര
*1983 താവളം
*1983 പാലം
*1983 ഇനിയെങ്കിലും - പ്രദീപ്
*1983 തിമിംഗിലം - വേണു
*1982 ഇന്നല്ലെങ്കിൽ നാളെ - രവി
*1982 ജോൺ ജാഫർ ജനാർദ്ദനൻ - ജാഫർ
*1982 സിന്ദൂരസന്ധ്യക്ക് മൗനം - കുമാർ
*1982 അന്തിവെയിലിലെ പൊന്ന്
*1982 ഭീമൻ
*1982 ഈ നാട് - പ്രതാപൻ
*1982 വീട് - രവീന്ദ്രൻ
*1982 ആരംഭം
*1982 ആശ - കബീർ മുഹമ്മദ്
*1982 കാലം - രാജൻ
*1982 വെളിച്ചം വിതറുന്ന പെൺകുട്ടി
*1982 മദ്രാസിലെ മോൻ
*1982 അനുരാഗക്കോടതി - രാജൻ
*1981 കാഹളം
*1981 വരന്മാരെ ആവശ്യമുണ്ട്
*1980 അശ്വരഥം
*1980 സ്വന്തം എന്ന പദം - രവി 
*1976 കബനീനദി ചുവന്നപ്പോൾ

#### തമിഴ്
*1987 പേർ സൊല്ലും പിള്ളൈ
*1985 കുട്രവാളികൾ
*1983 *[[എൻ പ്രിയമെ]]*
*1983 അങ്കം - രാജൻ
*1983 പൊയ്ക്കാൽ കുതിരൈ
*1983 തങ്ക മകൻ 
*1982 എച്ചിൽ ഇരവുകൾ
*1982 *[[അനൽ കാട്ര്]]*
*1982 സകല കലാ വല്ലഭവൻ
*1980 അഞ്ചാത്ത നെഞ്ചങ്കൾ
*1980 ഒരു തലൈ രാഗം

### രചയിതാവ്

## അവലംബം

വർഗ്ഗം:മലയാളചലച്ചിത്രനടന്മാർ
ബഫല്ലാക്സ്

മൈക്ക് സട്ടൺന്റെ യൂട്യൂബിലെ അപരനാമമാണ് **ബഫല്ലാക്സ്** (Buffalax). മറ്റ് ഭാഷകളിലുള്ള പല പാട്ടുകളും കേട്ടാൽ സാമ്യമുള്ള ഇംഗ്ലീഷ് രചനയും ചേർത്ത് യൂറ്റ്യൂബിൽ പങ്കുവച്ചിട്ടുണ്ട്. പ്രത്യേകിച്ച്, പെണ്ണിൻ മനതൈ തൊട്ട് എന്ന തമിഴ് ചലച്ചിത്രത്തിലെ പ്രഭുദേവ സുന്ദരത്തിന്റെ "കള്ളൂരി വാനിൽ" എന്ന ഗാനത്തെ "ബെന്നി ലാവ" എന്ന് മാറ്റിയത് ഏറെ പ്രശസ്തി നേടി. 2011-ൽ ബഫല്ലക്സിന്റെ അക്കൗണ്ട്‌ യൂട്യൂബ് പ്രവർത്തനരഹിതമാക്കി.അതോടെ വിഡിയോകൾ എല്ലാം നീക്കം ചെയ്തു എങ്കിലും മറ്റ് പലരും ഇവ വീണ്ടും പങ്കുവച്ചിട്ടുണ്ട്.

"ബെന്നി ലാവ" പോലെ പല ഗാനങ്ങളും  മാറ്റപ്പെടുത്തിയിട്ടുണ്ട്, ഇതിന് ബഫല്ലക്സ് ചെയ്യപ്പെട്ടു എന്ന് പറയാറുണ്ട്. ഇങ്ങനെ മാറ്റിയ ഇന്ത്യൻ ചലച്ചിത്ര ഗാനങ്ങൾ ബ്രസീലിൽ വളരെ പ്രസിദ്ധമാണ്. 
 
ഇവാൻ കുപ്പോല എന്ന റഷ്യൻ നാടോഡി ഗാനം  മലയാളത്തിലേക്ക് ബഫല്ലാക്സ് ചെയ്തിട്ടുണ്ട്.

## അവലംബം
അയിരൂർ സദാശിവൻ

ശ്രദ്ധേയനായ മലയാളചലച്ചിത്രപിന്നണിഗായകനും സംഗീതജ്ഞനുമാണ് **അയിരൂർ സദാശിവൻ**. 
## ജീവിതരേഖ
പത്തനംതിട്ട ജില്ലയിലെ അയിരൂർ എന്ന ഗ്രാമത്തിൽ 1939ൽ സദാശിവൻ ജനിച്ചു. അച്ഛനും മുത്തച്ഛനും കലാരംഗത്തു പ്രവർത്തിച്ചിരുന്നു. മുത്തച്ഛൻ കൃഷ്ണൻ ആചാരി തിരുവിതാംകൂർ കൊട്ടാരം ചിത്രകാരനും ഭാഗവതരുമായിരുന്നു. ആണ്ടിപ്പിള്ള ഭാഗവതർ, നാഗസ്വരവിദ്വാൻ കുഞ്ചുപ്പണിക്കരാശാൻ, കുട്ടപ്പൻ ഭാഗവതർ, ഹരിപ്പാട് ഗോപി ഭാഗവതർ എന്നിവരിൽനിന്നുമായിരുന്നു സംഗീതാഭ്യസനം. ഗായകൻ കെ.പി. ബ്രഹ്മാനന്ദൻ അടുത്ത സുഹൃത്തായിരുന്നു. സ്കൂൾ ഫൈനൽ പാസായ ശേഷമാണ് അദ്ദേഹം തിരുവനന്തപുരത്ത് കെ എസ് കുട്ടപ്പൻഭാഗവതരുടെ വീട്ടിൽ താമസിച്ച് സംഗീത അഭ്യസനം നടത്തിയത്. 

പന്ത്രണ്ടു വയസ്സ് മുതല്കേ അമേച്വർ നാചകങ്ങളിൽ പാടാൻ തുടങ്ങിയിരുന്നു. തുടർന്ന് എം. കെ. അർജുനന്റെയൊപ്പം നാടകഗാനരംഗത്തു പ്രവർത്തിച്ചു. കെ.പി.എ.സി. യുമായും ചങ്ങനാശേരി ഗീഥാ, കാളിദാസ കലാകേന്ദ്രം എന്നീ നാടകസമിതികളുമായും ചേർന്നു പ്രവർത്തിച്ചു. കെ.പി.എ.സിയുമായുള്ള അഭിപ്രായഭിന്നതയെത്തുടർന്ന് ആലുംമൂടൻ, കോട്ടയം ചെല്ലപ്പൻ, ഖാൻ തുടങ്ങിയവർ കോട്ടയത്ത് നാഷനൽ തിയേറ്റേഴ്സ് എന്ന പുതിയ നാടകട്രൂപ്പ് തുടങ്ങിയപ്പോൾ സദാശിവനും കൂടെച്ചേർന്നു. കൂടാതെ ചന്ദ്രശേഖരൻ നായരുടെ ഓപ്പറ ഹൗസ് എന്ന നാടകക്കമ്പനിയുമായും ഇദ്ദേഹം സഹകരിച്ചിരുന്നു. 

1973ലാണ് ചലച്ചിത്രഗാനരംഗത്തേയ്ക്ക് കടന്നുവന്നത് - ചിത്രം 'മരം', ഗാനം 'മൊഞ്ചത്തിപ്പെണ്ണേ നിൻ ചുണ്ട്'. ജി. ദേവരാജൻ മാസ്റ്ററാണ് അദ്ദേഹത്തിന്റെ പ്രശസ്തമായ പാട്ടുകൾക്കും സംഗീതം പകർന്നത്. രാജഹംസം എന്ന സിനിമയ്ക്കുവേണ്ടി വയലാർ രചിച്ച് ദേവരാജൻ ഈണം പകർന്ന് യേശുദാസ് ആലപിച്ച ***സന്യാസിനി നിൻ പുണ്യാശ്രമത്തിൽ*** എന്ന പ്രശസ്തഗനം ആദ്യം റെക്കോർഡ് ചെയ്തത് അയിരൂർ സദാശിവന്റെ ശബ്ദത്തിലായിരുന്നു. ഏന്നാൽ സിനിമയിൽ അതുപയോഗിച്ചില്ല. 1985 വരെ അദ്ദേഹം ചലച്ചിത്രഗാനരംഗത്ത് നിന്നു. പിന്നീട്, അജ്ഞാതമായ ചില കാരണങ്ങളെത്തുടർന്ന് അദ്ദേഹം പുറത്തുപോയി. പിന്നീട് അനേകം ആൽബങ്ങളിലും അദ്ദേഹം പാടിയിട്ടുണ്ട്. 

സൂപ്പർ മെലഡി എന്ന ഗാനമേള ട്രൂപ്പ് നടത്തിയിരുന്നു. കേരളത്തിലെ സ്റ്റേജ് കലാകാരന്മാരുടെ സംഘടനയായ സവാക്കിന്റെ വൈസ് പ്രസിഡന്റായിരുന്നു. 
78 വയസ്സ്.
ആകാശവാണിയിൽ സംഗീതസംവിധായകനും ഓഡിഷൻ കമ്മറ്റി അംഗവും ആയിരുന്നു. ഒരുപാട് ലളിതഗാനങ്ങൾക്ക് അദ്ദേഹം ഈണം പകർന്നിട്ടുണ്ട്. 1984ൽ നിർമ്മിച്ച, ഇനിയും പുറത്തിറങ്ങാത്ത വിപഞ്ചിക എന്ന ചിത്രത്തിനും അദ്ദേഹം ഈണം പകർന്നു. 2015 ഏപ്രിൽ 9ന് രാവിലെ ഏഴുമണിയോടെ ചങ്ങനാശേരി-ആലപ്പുഴ എ.സി റോഡിലുണ്ടായ വാഹനാപകടത്തിൽ അദ്ദേഹം അന്തരിച്ചു. 76 വയസ്സായിരുന്നു അപ്പോൾ അദ്ദേഹത്തിന്. മൃതദേഹം ജന്മനാട്ടിലെ വീട്ടുവളപ്പിൽ സംസ്കരിച്ചു.

## ആലപിച്ച ഗാനങ്ങൾ

## സംഗീതം നൽകിയ ചിത്രം
* വിപഞ്ചിക (1984)
## പുരസ്കാരങ്ങൾ
*കേരള സംഗീത നാടക അക്കാദമിയുടെ ലളിതഗാന ശാഖയിലെ പുരസ്കാരം (2004)
## കുടുംബം
ഭാര്യ: പരേതയായ രാധ  
മക്കൾ: ശ്രീലാൽ, ശ്രീകുമാർ

## അവലംബം

*മാതൃഭൂമി വാരാന്തപ്പതിപ്പ് 2014 മാർച്ച് 23 ഞായർ
## പുറംകണ്ണികൾ

വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:1939-ൽ ജനിച്ചവർ
വർഗ്ഗം:പത്തനംതിട്ട ജില്ലയിൽ ജനിച്ചവർ
വർഗ്ഗം:2015-ൽ മരിച്ചവർ
വർഗ്ഗം:ഏപ്രിൽ 9-ന് മരിച്ചവർ
പല്ലാഡിയൻ ശൈലി

പതിനാറാം നൂറ്റാണ്ടിൽ ജീവിച്ചിരുന്ന ഇറ്റാലിയൻ വാസ്തുശിൽപിയായ ആന്ദ്രിയ പല്ലാഡിയോ ആവിഷ്കരിച്ച കെട്ടിടനിർമ്മാണശൈലിയാണ് **പല്ലാഡിയൻ ശൈലി** അഥവാ** പല്ലാഡിയനിസം **() എന്നറിയപ്പെടുന്നത്. പുരാതനകാലത്തെ ഗ്രീക്ക്-റോമൻ ശൈലികളിൽ നിന്ന് സ്വാധീനിക്കപ്പെട്ട ശൈലിയാണിത്.
ബി.സി. ഒന്നാം നൂറ്റാണ്ടിൽ ജീവിച്ചിരുന്ന റോമൻ വാസ്തുശിൽപിയായിരുന്ന വിട്രൂവിയസിൻ്റെ ശൈലിയെ അടിസ്ഥാനമാക്കിയതാണ് പല്ലാഡിയൻ ശൈലി.

പല്ലാഡിയൻ കെട്ടിടങ്ങൾക്ക് സാധാരണയായി ഒരു പെഡിമെന്റും (വാതിലിനു മുകളിലുള്ള വലിയ ത്രികോണം) നിരവധി തൂണുകളും ഉണ്ടായിരിക്കും. പതിനെട്ടാം നൂറ്റാണ്ടിൽ ബ്രിട്ടനിൽ വളരെ പ്രശസ്തമായ ഈ വാസ്തുശൈലി അവിടെ നിയോക്ലാസിസിസത്തിന്റെ വികാസത്തിലേക്ക് വഴിതെളിച്ചു. ഇനിഗോ ജോൺസാണ് ഈ ശൈലി ബ്രിട്ടനിൽ അവതരിപ്പിച്ചത്.

## അവലംബം

വർഗ്ഗം:വാസ്തുകലാശൈലികൾ
ആലപ്പി ഋഷികേശ്

മലയാള നാടകരംഗത്തെ ഒരു സംഗീതസംവിധായകനാണ് **ആലപ്പി ഋഷികേശ്**. 
## ചില നാടകങ്ങൾ
* വികടകവി തെന്നാലി രാമൻ

## അവലംബം

വർഗ്ഗം:മലയാളനാടക സംഗീതസംവിധായകർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വാണിയമ്പാറ

തൃശൂരിന്റെയും പാലക്കാടിന്റെയും അതിർത്തിഗ്രാമമാണ് **വാണിയമ്പാറ**. പാണഞ്ചേരി ഗ്രാമപഞ്ചായത്തിലാണ് ഈ ഗ്രാമം സ്ഥിതിചെയ്യുന്നത്. ദേശീയപാത 47 വാണിയമ്പാറയിലൂടെയാണ് കടന്നുപോകുന്നത്.
## അവലംബം


വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ഉദ്യോഗസ്ഥ

ഗിതാഞ്ജലിയുടെ ബാനറിൽ പി.എസ്. ദാസ്സും, പി.കെ. ദേവദാസും ചേർന്നു നിർമിച്ച മലയാളചലച്ചിത്രമാണ് **ഉദ്യോഗസ്ഥ**.  കെ.ജി. സേതുനാഥിന്റെ അതേപേരിലുള്ള എന്ന തുടർക്കഥയെ ആസ്പദമക്കിയാണ് ഈ ചിത്രം നിർമിച്ചിട്ടുള്ളത്.  വിമലാറിലീസിങ്ങ് കമ്പനി പുറത്തിറക്കിയ ഈ ചിത്രം 1967 ഏപ്രിൽ 14-ന് കേരളത്തിലെ തിയേറ്ററുകളിൽ പ്രദർശിപ്പിച്ചു തുടങ്ങി.

## അഭിനേതാക്കൾ
*സത്യൻ
*ടി.എസ്. മുത്തയ്യ
*പ്രേം നസീർ
*മധു
*കെ.പി. ഉമ്മർ
*അടൂർ ഭാസി
*നെല്ലിക്കോട് ഭാസ്കരൻ
*കടുവാക്കുളം ആന്റണി
*ശാരദ
*വിജയ നിർമ്മല
*സുകുമാരി
*ശോഭ
*ലക്ഷ്മി
*മാല
*ശാന്ത
*രവി
*പഞ്ചാബി
*വാമനപുരം ശ്രീധരൻ.

## പിന്നണിഗായകർ
*കെ.ജെ. യേശുദാസ്
*പി. ജയചന്ദ്രൻ
*എസ്. ജാനകി.

## അണിയറപ്രവർത്തകർ
*നിർമ്മാണം - പി എസ് ദാസ്, പി.കെ. ദേവദാസ്
*സംവിധാനം, തിരക്കഥ - വേണു
*സംഗീതം - എം എസ് ബാബുരാജ്
*ഗാനരചന - യൂസഫലി കേച്ചേരി
*കഥ, സംഭാഷണം - കെ ജി സേതുനാഥ്
*ചിത്രസംയോജനം - കെ ഡി ജോർജ്
*കലാസംവിധാനം - കെ ബാലൻ
*ഛായാഗ്രഹണം - സി ജെ മോഹൻ
*വസ്ത്രാലങ്കാരം - എസ് സുന്ദരം
*വേഷസംവിധാനം - ബോസ്
*ശബ്ദലേഖനം - ആർ കണ്ണൻ, എൻ രാമചന്ദ്രൻ.

## ഗാനങ്ങൾ
*സംഗീതം - എം.എസ്. ബാബുരാജ്
*ഗാനരചന - യൂസഫലി കേച്ചേരി

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡാറ്റാ ബേസിൽ നിന്ന് ഉദ്യോഗസ്ഥ

വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ-ശാരദ ജോഡി
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:പി. വേണു സംവിധാനം ചെയ്ത ചലച്ചിത്രങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വേരിയബിൾ ജോമെട്രി ടർബോചാർജർ

ടർബോ ചാർജറിൽ ഉള്ള നൂതന സങ്കേതിക വിദ്യയാണ് **വേരിയബിൾ ജോമെട്രി ടർബോചാർജർ (VGT)**. ഇവയെ **വേരിയബിൾ നോസിൽ റ്റർബൈൻസ് (VNT)** എന്നും വിളിക്കുന്നു.

വർഗ്ഗം:ടർബോചാർജറുകൾ